
El Centre d'Estudis Vila-secans (CEVS) és un projecte associatiu d'àmbit local que té per 
objectiu contribuir a l'enriquiment de la vida cultural del municipi. Des de la seva posada en 
marxa, el gener del 2016, el CEVS ha organitzat diverses activitats en formats variats per tal 
de donar constància de la gran riquesa que adopta el camp semàntic de la cultura al nostre 
territori. Aquestes iniciatives recullen des de xerrades i conferències fins a exposicions o 
sortides a museus, i serveixen per difondre entre el públic vila-secà els valors que aquest 
projecte reivindica: coneixement, divulgació, rigor científic, interdisciplinarietat, i sobretot, 
la certesa de que el nostre millor patrimoni és un poble amb ganes de saber sempre més. 


Pròleg 
Pere Segura Xatruch 


Pròleg II 
Josep Ramon Pujals Cogul 


Presentació 
Centre d'Estudis Vila-secans 


Els hombardeigs franquistes a les comarques tarragonines i ebrenques 
Ramon Arnabat Mata 


Ruta pedagògica "Els llocs de la memòria de Tarragona: Guerra Civil i 
repressió franquista" 
Esther Ferré Sarabia i Jordi Piqué Padró 


La mort robada: Josep Ferré Borràs i el Valle de los Caídos 
Axel Baiget Morreres 


Els espais de la memòria 
David Melero Domènech 


Documental "Por, fam, memòria" 
077 Aida Arjona, Andrea Crespo, Irma Díaz i Rut Ulrich 
María Valentín Neira: de Madrid a Vila-seca. Memòria oral d'una refugiada de la 


Guerra Civil 
Pineda Vaquer Ferrando 

Ser dona a Vila-seca 
Paula Dorado Mohedano 


Ressenya: Refugiats: una història de l'exili 
Ginés Puente Pérez 


Ressenya: El rescat de les cent donzelles o de Sant Esteve 
Marylou Courard le Gall i Gemma Rodríguez Rosell 


PRÒLEG ME 


PRÒLEG 


—— Pere Segura Xatruch —— 


Alcalde de Vila-seca 


fBona terra i bon conreu —cultural..." Amb aquestes paraules, l'alcalde 
Josep Poblet fa tres anys, acabava el pròleg del primer número de la 
revista Emprius, fent referència a la terra comunal per a ús rústic del 
topònim de les nostres contrades, un primer número que, amb molta 
il'lusió i saber fer, va encetar el Centre d'Estudis Vila-secans Maria 
Elena Maseras i que avui té la seva continuitat en aquest segon que 
gira entorn a la memòria històrica. 


Com podem veure, han passat tres anys d'aquell primer número, la 
qual cosa significa que la nova plantació, que amb molta cura han 
regat, han podat, han mimat tot cercant el millor producte, ens ha 
donat una collita lenta, però molt profitosa. 


Com ja he dit abans, s'obre davant nostre la visió d'uns cistells plens 
d'articles i treballs amb un tema comú, la memòria històrica, aquell 
cultiu que s'ha de conrear de forma molt especial, ja que és molt fràgil 
i les inclemències i els oblits poden fer que es perdi. 


Deia el premi Nobel, José Saramago, "S'ha de recuperar, mantenir i 
transmetre la memòria històrica, ja que es comença per l'oblit i s'acaba en la 
indiferència". I sobre aquesta, la indiferència, ell mateix ens adverteix: 
SEl menor dels mals de la nostra civilització és la indiferència i el major la 
violència i ara ens movem inevitablement entre ambdós pols negatius". 


(UN PRÒLEG 


Certament, de l'oblit surt la indiferència i aquesta ens torna a portar a 
la violència, a guerres, exterminis, depuracions, a tot un seguit d'actes 
on es mostra tota la maldat de l'ésser humà. Guerra, extermini, 
depuració, refugiat, mort, patiments o, com es titula un dels treballs 
més il-lusionants que es publiquen en la revista: "Por, fam i memòria", 
on joves d'avui recuperen els records dels seus avis i àvies que van 
viure de primera mà o, a causa de la seva edat, allò que els havien 
explicat els seus predecessors, són paraules que ens mostren el que va 
suposar una guerra i una postguerra sempre injustes. 


Els textos que venen a continuació ens aportaran petites històries que 
tenen a veure amb el nostre municipi i les contrades que l'envolten, 
històries de bombardeigs, de morts robades, de refugiats... I també 
històries de dones de Vila-seca en el treball, que vol recuperar la 
memòria d'unes persones que van lluitar per un món millor, de la 
Paula Dorado Mohedano, les conclusions del qual manllevaré per 
cloure aquest pròleg: 


Ha estat un plaer conèixer a totes les dones, i veure el poble amb uns altres 
ulls i moltes vegades amb altres temps. No només he après sobre dones, sinó 
també sobre Vila-seca, els seus carrers, les seves cases, botigues, etc." 


Amb l'esperança que la propera collita sigui igual de fructífera, i a 
poder ser en un temps prudencial, us convido a tastar els fruits que 
ara ens serveixen i que aquests us ensenyin la memòria d'una altra 
Vila-seca. 


PRÒLEGIMI) 


PRÒLEG 


— Josep Ramon Pujals Cogul — 


President de l'Agrupació Cultural de Vila-seca 


BENVOLGUTS/DES 


Com a president de l'Agrupació Cultural de Vila-seca és un plaer poder 
presentar aquest nou volum de la revista Emprius, editada pel Centre 
d'Estudis Vila-secans Maria Elena Maseras. 


La recerca sempre ha estat present enla nostra entitat, sigui a través de 
la Secció de Lletres, com en algun moment per la Secció de Recerques 
o la investigació feta des d'àmbits musicals o de dansa des de les 
corals o l'esbart. Amb la incorporació del centre d'Estudis, l'entitat 
adquireix el to essencial de la memòria històrica i la història de gènere. 
Benvinguts, doncs, a la nostra entitat, la de tots, la que representa 
molts vila-secans i vila-secanes agrupats en diverses seccions segons 
les seves motivacions més clares. 


El nostre desig és que aquesta revista segueixi tenint l'impuls i es 
repeteixin les edicions com fins ara, donant-hi suport des de l'entitat 
i, esperem, des de l'administració. Moltes gràcies per haver fet aquest 
pas, agrupar-vos amb nosaltres i permetre'ns actuar conjuntament 
en el teixit cultural del nostre municipi. 


PRESENTACIÓ ME) 


PRESENTACIÓ 


— Centre d'Estudis Vila-secans— 
Maria Elena Maseras 


Teniu a les mans el segon número de la revista Emprius. Aquest nou 
volum, dedicat a la memòria històrica i la Guerra Civil, pretén servir 
—aquesta és la intenció— per continuar divulgant la història del 
nostre municipi i del nostre territori, objectiu primordial del Centre 
d'Estudis Vila-secans Maria Elena Maseras, des d'aquest any secció de 
l'Agrupació Cultural de Vila-seca. 


Després de gairebé quatre anys d'absència, més del que ens hauria 
agradat, tornem amb una sèrie d'articles de primera línia. Primer de 
tot, volem agrair l'accessibilitat i participació dels dos pròlegs. Per 
una banda, de l'alcalde de Vila-seca, l'Il-lustríssim Sr. Pere Segura 
Xatruch, i per altra del president de l'Agrupació Cultural de Vila-seca, 
el Sr. Josep Ramon Pujals Cogul. 


El primer dels articles, del professor de la Universitat Rovira i 
Virgili Ramon Arnabat Mata, és un excel:lent estudi històric sobre 
els bombardeigs aeris franquistes, feixistes i nazis soferts a les 
comarques tarragonines durant la Guerra Civil espanyola. El treball, 
ple de referències inèdites, va servir també per elaborar l'exposició 
ecRuixats de Foceo que es va coordinar des del Centre d'Estudis i el 
grup de recerca ISOCAC, amb el suport de l'Institut Ramon Muntaner, 
la Fundació Mútua Catalana, la Diputació de Tarragona i l'Ajuntament 
de Vila-seca. Va ser precisament el Dr. Arnabat qui va presentar els 
vint-i-un plafons, dividits entre la Biblioteca de Vila-seca i El Centru, 

el gener de 2018. L'èxit del projecte és constatable per tots els centres 
d'estudis i municipis que ens han sol-licitat l'exposició: Centre 
d'Estudis Sinibald de Mas de Torredembarra, Universitat Rovira i 
Virgili de Tarragona, Centre d'Estudis de l'Hospitalet de l'Infant, 
Centre d'Estudis Mont-rogencs de Mont-roig del Camp, Ajuntament 
de Constantí, Centre d'Estudis Riudomencs Arnau de Palomar de 
Riudoms, Associació del Poble Vell de Corbera d'Ebre, Ajuntament del 
Morell, Centre de Lectura de Reus i Centre d'Estudis Selvatans de la 
Selva del Camp. Moltes gràcies a tots ells. 


El segon article, obra d'Esther Ferré Sarabia i Jordi Piqué Padró, és un 
excel-lent recorregut històric pels espais de la memòria de la ciutat de 
Tarragona. Aquesta ruta és una d'aquelles tasques divulgatives i de 
conscienciació pedagògica fonamentals per fer entendre a l'alumnat 
la importància d'entendre la història per poder comprendre el nostre 
present. 


Seguidament, l'historiador Axel Baiget presenta un bocí de la seva 
recerca sobre els morts republicans del Camp de Tarragona enterrats 
al Valle de los Caídos de Madrid. Concretament, la seva rigorosa 
investigació se centra en el vila-secà Josep Ferré Borràs (Vila-seca, 
1921- Tremp, 1938). 


Un altre treball és del company David Melero, qui realitza una 
interessant reflexió sobre els espais de la memòria i com aquests 
intenten recuperar d'una manera humil però alhora directa el nostre 
passat més present i cruel. Concretament, l'historiador vila-secà 
compara la Fundació Museu de la Paz a Gernia, localitat del País 
Basc que va ser bombardejada durant Guerra Civil, el Memorial and 
Museum Auschvvitz-BirRenau, que presenta les atrocitats del camp 
de concentració nazi, i el Memorial de l'11S a Nova YorX en motiu de 
l'atac terrorista contra les Torres Bessones. 


Les alumnes de quart de l'ESO de l'Institut Ramon Barbat i Miracle, 
ara ja de segon de Batxillerat, Aida Arjona, Andrea Crespo, Irma Díaz 
i Rut Ulrich, amb la col-laboració de Marisa Rodríguez i Ginés Puente, 
presenten i expliquen com es va realitzar i elaborar el documental 

titulat a Por, fam, memòria. Un breu recull d'imatges i meravelloses 
entrevistes que intenten fer veure, en una mica més de tretze minuts, 
com els seus familiars van viure la Guerra Civil i la postguerra als 
diferents espais de l'estat espanyol. El documental, que va ser 
reconegut i penjat a la vveb del Servei Educatiu del Tarragonès, és una 
de les propostes més interessants d'aquest nou volum de la revista. 


Per la seva banda, el treball de la Pineda Vaquer també gira al voltant de 
la memòria oral. Amb el títol eeMaría Valentín Neira: de Madrid a Vila- 
seca. Memòria oral d'una refugiada de la guerra civibo, la historiadora 
vila-secana inclou la transcripció de l'entrevista de memòria oral 
enregistrada l'any 2010 a Maria Valentín Neira (Madrid, 1924 — Vila- 
seca, 2020), en què relata la seva experiència com a nena refugiada de 
la guerra civil a Vila-seca, a més d'altres questions relacionades amb 
la seva història de vida. 


Així mateix, hem volgut recuperar un dels treballs guardonats amb la 
menció Maria Elena Maseras a millor treball de recerca local relacionat 
amb la història de les dones i el gènere. Concretament, la guanyadora 
del premi del curs 2017-2018, Paula Dorado Mohedano, estudiant de 
V'Institut Vila-seca sota la direcció de José Antonio Molet, presenta el 
treball titulat eeSer dona a Vila-seca. 


Per acabar, en aquest segon número també hem volgut fer-vos 
dues propostes de lectura. En primer lloc el llibre de Josep Pimentel 
ecRefugiats: una història de l'exili de 19395. Un text que ens recorda 
que moltes de les nostres famílies també van ser refugiades i que 
connecta amb el patiment de les persones que van fugir i patir la 
Guerra Civil i la repressió franquista. Il en segonainstància, la ressenya 
de Marylou Courard le Gall i Gemma Rodríguez Rosell ens presenta el 
llibre zEl rescat de les cent donzelles o de Sant Esteve, coordinat 
per la professora Coral Cuadrada i la companya de secció Montse 
Garriga, un llibre que ens aproxima a una de les llegendes populars de 
Vila-seca. 


Finalment, voldríem agrair a totes les persones que han participat al 
llarg d'aquests anys a les activitats que hem realitzat des del Centre 

d'Estudis. En especial al Ramon Arnabat Mata, a l'Axel Baiget Morreres, 
a la Coral Cuadrada Majó, al Josep Fàbregas Roig, a la Carmen García 
Yeste, ala Mar Joanpere Foraster, al Jordi Martí i Font, ala Roser Marsal 
Aguilera, al Salvador Palomar i Abadia i a la Carlota Royo Mata. 


Gràcies a tots ells i elles un altre cop. 

ELS BOMBARDEIGS FRANQUISTES A LES 


COMARQUES TARRAGONINES I EBRENQUES 


—— Ramon Àrmabat Mata — 


ISOCAC- Universitat Rovira i Virgili 


La Guerra Civil espanyola va esdevenir un dels conflictes més transcendentals de la història contemporània. 
La presència i participació de l'exèrcit nazi amb l'aviació còndor i també de l'exèrcit feixista amb la seva 
aviació legionària va fer de la guerra un assaig de la Segona Guerra Mundial. De fet, és precisament aquest 
fet el que ha comportat que sigui l'esdeveniment històric més ressenyat per la historiografia. Aquest treball, 
a partir de fonts primàries inèdites, ens apropa a com van ser els bombardeigs que van patir les poblacions 
de les comarques de la província de Tarragona per part dels aliats del bàndol franquista. 


PARAULES CLAU: Aviació còndor, Aviació legionària, Bombardeies aeris, Guerra aèria, Guerra Civil. 


UN NOU TIPUS DE GUERRA: TOTAL I AÈRIA 


El context internacional va fer que durant la Guerra Civil espanyola 
(1936-1939) s'implantessin noves estratègies militars. Les dues que 
van tenir més importància van ser: la "guerra total" i la "guerra 
aèria". Ambdues van normalitzar els atacs aeris contra objectius 
militars i civils situats a les ciutats de rereguarda: ports, estacions 
de ferrocarril, fàbriques, centrals elèctriques, nusos de comunicació, 
edificis governamentals, població civil... Era la primera vegada que 
s'aplicaven aquestes estratègies de forma sistemàtica i, per tant, 
calia, també, dissenyar per primera vegada les estratègies de defensa 
antiaèria de les ciutats de la rereguarda.' 


1. El concepte de "guerra total" havia estat desenvolupat per LUNDENDORFF, E. (1922) i (1964), mentre que el de "guerra aèria" 
ho havia estat per DOUHET, 6. (2007). 

Les comarques tarragonines i les ebrenques, igual que tot el país, 
van esdevenir durant molt de temps rereguarda republicana i van 
patir amb intensitat els bombardeigs aeris feixistes, de manera que 
els ajuntaments, amb la col-laboració del govern de la Generalitat de 
Catalunyaide l'Exèrcit Republicà, van haver de dissenyar, experimentar 
i aplicar sistemes de defensa antiaèria que combinaven la defensa 
activa que corresponia a l'exèrcit (detecció i neutralització dels avions 
atacants) i la defensa passiva que corresponia a l'administració civil 
(protecció i salvament dels ciutadans en cas que l'atac es produís). Els 
dos organismes que es van encarregar d'organitzar i coordinar aquestes 
dues defenses van ser la Junta de Defensa Passiva de Catalunya (JDPC), 
que depenia de la Conselleria de Treball de la Generalitat de Catalunya, 
i la Defensa Especial Contra Aeronaus (DECA), adscrita als exèrcits de 
Terra i de l'Aire. Amb tot, van ser els ajuntaments, amb la col-laboració 
del món associatiu i de la ciutadania, els que van organitzar el sistema 
de defensa civil a nivell local. Tot plegat va permetre salvar milers de 
vides humanes davant dels atacs de l'Aviazone Legionaria italiana i de 
la Legió Còndor alemanya, que van martiritzar Catalunya. 


Entre el mes de febrer de 1937 i el gener de 1939, les comarques de 
Tarragona i de les Terres de l'Ebre van patir el setge aeri feixista, 
que va ser possible perquè l'illa de Mallorca va restar en mans dels 
franquistes, malgrat els intents republicans de recuperar-la.: Hi ha, 
doncs, dos aspectes claus per entendre i situar aquests atacs aeris 
sobre les comarques meridionals durant la Guerra Civil espanyola: 
les noves estratègies militars que va emprar l'aviació per colpejar 
l'enemic fos on fos (al front o a la rereguarda) i l'ocupació de l'illa 
de Mallorca per part dels franquistes, que va esdevenir la plataforma 
des d'on poder atacar la Catalunya republicana, a tan sols una hora de 
trajecte i sobrevolant la mar Mediterrània. 


2. SOLÉi SABATÉ, J. Ms VILLARROYA, J. (1988) i ÍNIGUEZ, D. i GESALÍ, D. (2012). 

3. ARNABAT, R. ÍNIGUEZ, D. (2013): ARNABAT, R. i VALCÀRCEL, A, (2015): GONZALEZ HUIX, F.J. 1990): SALVADOR I ANDRÉS, 
L. de (2005): (2009): GORT, E: PALOMAR, S. (2010): ARNABAT, R.: ÍNIGUEZ D. (coords): CABEZAS, A.: GESALÍ, D. (2012): SERRA 
GRAS, M. (1994): PUJADES, X. (1988). 


4 MASSOTi MUNTANER, J. (1987). 

A l'inici de la guerra, el que més es temia a Catalunya i en aquestes 
comarques era un atac o una invasió marítima. D'aquí que, en un primer 
moment, es construís una llarga i densa línia defensiva a la costa, des 
de Portbou a Alcanar, formada per búnquers, nius de metralladores 
i trinxeres, que tenien per objectiu aturar momentàniament un 
possible desembarcament franquista". De fet, el primers bombardeigs 
sobre les comarques tarragonines i ebrenques van ser marítims i 
tenien com a objectiu el port de Tarragona (el 26 de desembre de 1936) 
i el trànsit marítim (Altafulla, el 8 de febrer de 1937). Tots dos van ser 
protagonitzats per submarins que van llançar diversos torpedes. El 14 
d'abril i el 3 de juliol de 1937 es repetirien els atacs marítims al port 
tarragoní, en aquest cas protagonitzats per creuers.é 


Però el veritable setge va venir des de l'aire i va tenir com a base 
l'illa de Mallorca, ja que a l'aeròdrom de Palma s'hi van instal-lar 
els bombarders Savoia S-81 i Savoia S-79 de l'Aviazione Legionaria 
italiana i a la base de Pollença s'hi van desplegar els hidroavions 
Heinxel He-59 de la Legió Còndor alemanya i alguns hidroavions 
italians tripulats per espanyols. van ser aquestes dues aviacions les 
que van protagonitzar la immensa majoria dels raids aeris sobre el 
litoral i el prelitoral tarragoní i ebrenc, assetjant i bombardejant els 
ports i els vaixells que transitaven per la costa.7 


ELS OBJECTIUS 


Els eficaços serveis d'espionatge i informació franquistes van ajudar 
a fixar els objectius dels bombardeigs i llur precisió. Primer va ser el 
SIFNE (Servicio de Información de la Frontera Nordeste de Espafia) 
que va comptar amb importants suports a l'interior del país. A partir 
de 1938, el SIFNE es va integrar en el SIPM (Servicio de Información y 
Policía Militar). En principi, tots els objectius marcats per l'espionatge 


9. CABEZAS,A. (2017). 
6. ARNABAT,R. ÍNIGUEZ D. (2013), p. 37-15. 
1 EMILIANI, A. (1974), GRASSIA, E. (2009) i PERMUY, R. A. i C'OONNELL, C. (2008). 


8 BELTRAN y MUSITU, J. (1940). L'abundant informació generada pel SIFNE i pel SIPM sobre les comarques tarragonines i 

franquista eren susceptibles de ser utilitzats militarment, però bona 
part d'ells eren de caràcter civil i estaven al bell mig de ciutats, algunes 
de les quals densament poblades, per tant, es feia difícil una distinció 
entre objectius militars i civils. 


Pel que fa a les comunicacions, els grans objectius de l'aviació feixista 
eren els nusos de comunicació, ja fossin passos de carretera com el 
coll de Balaguer, ponts com els d'Amposta i Tortosa, o estacions de 
ferrocarril, com les de Sant Vicenç de Calders, Picamoixons, Tarragona 
o Reus. Quant ales fàbriques, el gran objectiu era Reus, que concentrava 
bona part de l'activitat industrial i, a més, s'hi construien avions (els 
Politarpov 1-15, coneguts com a Xatos). Un altre objectiu important 
eren els dipòsits de gasolina, com els que hi havia a Tarragona i a 
l'Hospitalet de l'Infant, o les centrals elèctriques que hi havia a Valls, 
Reus o Tarragona. Quant als ports, els de Tarragona i Cambrils eren els 
més importants i van ser, també, els més castigats pels bombardeigs. 
Pel que fa als centres militars i punts de concentració de tropes, tot 
i que van variar al llarg de la guerra, destaquen els de Tarragona, 
Cambrils, Vinyols i els Arcs, el Perelló, la Cava i Falset. Finalment, 
tots els aeròdroms republicans existents en aquestes comarques van 
esdevenir objectius estratègics de primer ordre: Vila-seca (la Pineda), 
Reus, Santa Oliva (o el Vendrell), Valls, Vilallonga del Camp (la Pista), 
el Pla de Santa Maria (o el Pla de Cabra) i el Catllar (o Tarragona). 


Les ciutats de Tarragona, Reus i Tortosa agrupaven diversos tipus 
d'objectius marcats per l'aviació feixista. També, encara que en 
menor mesura, hi havia diversos objectius a Amposta, l'Hospitalet de 
l'Infant, Cambrils, Valls i el Vendrell. A Tarragona, a més del port i dels 
dipòsits de gasolina de la CAMPSA, hi havia un interès molt gran per 
inutilitzar les estacions de ferrocarril i les estacions transformadores 
d'electricitat. Pel que fa a la ciutat de Reus, l'espionatge franquista 
en destacava sobretot l'activitat relacionada amb la indústria 


ebrenques se serva a l'Archivo Histórico del Ejército del Aire (AHEA) i a l'Ufficio Storico dell'Aeroneutica Militare de Roma. Operaziones 
Militare Spagna (USAM. OMS). 
9 ARNABAT,R.iÍNIGUEZ D. (2013), p. 44-63, 


10. PIQUÉ, J. (1998): MADARIAGA FERNANDEZ, F. J. de (2000): NAVAIS, J: SAMARRA, F. (2003), p. 95-243: MARTORELL, A. 
(1993): CID MULET, J. (2001). 

aeronàutica. L'estació de ferrocarril de Sant Vicenç de Calders va ser un 
altre objectiu primordial de l'aviació feixista. En un informe de l'Estat 
Major de V'exèrcit de l'aire franquista s'assenyalaven les estacions de 
Picamoixons i Sant Vicenç de Calders com a objectius preferents per 
interrompre el tràfic ferroviari a Catalunya." 


ELS PRIMERS BOMBARDEIGS AERIS 


Van ser, però, al Baix Ebre i a la Ribera d'Ebre, on es van produir els 
primers atacs aeris contra dues poblacions ebrenques, Tortosa i Flix, 
la nit del 23 al 24 de febrer de 1937. Els protagonistes de l'atac van 
ser bombarders italians Savoia S-81 estacionats a la Península i els 
objectius prioritaris de l'atac van ser la indústria electroquímica de 
Flix i la ciutat de Tortosa, centre de comunicacions entre Catalunya, el 
País València i l'Aragó, on hi havia un dels principals fronts de guerra. 
A Tortosa, tres Savoia S-81 van bombardejar a partir de les deu de la 
nit la ciutat, causant un total disset víctimes civils. L'atac va agafar 
totalment desprevinguda la població i a provocar un gran desconcert 
entre la població, que, malgrat tot, com assenyala el testimoni Josep 
Subirats, va respondre amb serenitat. La ciutat, però, "s'anà buidant 
a mesura que es produien els bombardeigs". Els mateixos avions van 
deixar caure diverses bombes als termes municipals d'Amposta i Sant 
Carles de la Ràpita. 


Quasi bé a la mateixa hora es produia el bombardeig sobre Flix, que 
va registrar una gran duresa i intensitat ja que s'hi van llençar unes 
125 bombes d'entre 100 i 150 Rg. Les bombes van destrossar quasi tota 
la fàbrica electroquímica, però també van afectar una part del nucli 
urbà, causant un total de vuit víctimes civils. Aquella nit les bombes 
també van caure de forma més dispersa sobre els municipis d'Ascó, 
Mora d'Ebre, Torre de l'Espanyol i Gandesa. 


11. Els informes de l'espionatge franquista a l'AHEA. Lligalls A-83 i A-2146. 
12 SUBIRATS PINANA, J. 11996), p.142. 
13 Departament de Defensa: "Informe bombardeixement aviació facciosa a Flix. Tarragona, 23 de febrer de 1937". Generalitat de 


Catalunya. Departament de Defensa. Comissaria Defensa Tarragona", al Centro Documental de la Memoria Histórica de Salamanca 
(CDMH), P.S. Barcelona. Generalitat de Catalunya, caixa 335, expedient 10. PEREZ SUNE, J. M. i RAMS FOLCH, P. (2009). 


ELS BOMBARDEIGS FRANQUISTES A LES COMARQUES TARRAGONINES I EBRENQUES 


A partir d'aquest moment, i fins a finals de 1937, els atacs aeris 
sobre les comarques tarragonines i ebrenques es van anar succeint 
i intensificant, especialment durant l'estiu i el mes de desembre. 
Els principals objectius bombardejats des de l'aire l'any 1937, a 
part dels citats abans, foren: la ciutat Tortosa i els ponts sobre el 
riu Ebre d'aquesta ciutat i d'Amposta (el 5 d'abril), la ciutat de Reus 
(per primera vegada el 9 d'abril), el port i la ciutat de Tarragona (el 
14 d'abril), l'estació de ferrocarril de Sant Vicenç de Calders (el 8 
de maig), i el tràfec marítim (el mes d'abril). Al llarg de l'any 1938 
els bombardeigs es van generalitzar en diversos municipis de les 
comarques tarragonines i ebrenques i es van intensificar la tardor de 
1938, durant la batalla de l'Ebre, i el mes de gener de 1939, coincidint 
amb l'avanç de les tropes franquistes per aquestes comarques. Les 
Ales Negres" van aparèixer un dia i altre al cel de les comarques 
meridionals catalanes. 


Savioa S-79 volant sobre la costa de Tarragona (1938). 


14 ARNABAT, R. iÍNIGUEZ D. (2013), p. 37-151. 

ELS ATACANTS 


L'aviació que va protagonitzar els atacs aeris sobre les comarques 
meridionals catalanes fins a la batalla de l'Ebre procedia dels 
aeròdroms de Mallorca i de la base d'hidros de Pollença, ja fossin 
aparells de l'Aviació Legionària italiana (els bombarders trimotors 
Savoia S-81 i S-79) o de la Legió Còndor alemanya (els hidroavions 
Heinxel He-59). A partir de l'estiu de 1938, però, la intervenció de 
D'aviació feixista italiana i alemanya sobre les comarques meridionals 
de Catalunya es va incrementar de forma important, fins a esdevenir 
majoritària durant la batalla de Catalunya. Els bombarders alemanys 
Heintel He-111, JunRers Ju-87, Dornier Do-17 i HeinRel He-45 o els 
caces Messerschmitt BÍf-109, així com els italians Romeo Ro-37 o 
els Fiat Cr-32, van adquirir un gran protagonisme durant el segon 
semestre de 1938 i el mes de gener de 1939. De la mateixa manera, 
es va invertir el pes principal de l'aviació legionària italiana en la 
primera fase (de l'hivern de 1937 a la primavera de 1938) en favor de la 
Legió Còndor (de la tardor de 1938 a l'hivern de 1939), passant per una 
fase d'equilibri (estiu de 1938). Al final, la Legió Còndor va decantar la 
balança al seu favor amb unes vuit-centes intervencions, front unes 
cinc-centes trenta de l'Aviació Legionària.5 

No hem fet un recompte del nombre d'avions que van intervenir 
en aquests atacs perquè hi ha molts bombardeigs en què les dades 
son imprecises, tot i que una aproximació ens portaria un major 
equilibri entre una aviació i l'altra, ja que, mentre els HeinXel He- 
59 acostumaven a actuar Sols o per parelles, els Savoia S-81 i S-79 
actuaven, normalment, engrupsdetresocincaparells. Alescomarques 
meridionals de Catalunya van intervenir, aproximadament, uns tres 
mil aparells alemanys i uns dos mil d'italians, sent pràcticament 
nul:la la intervenció de l'anomenada aviació Hispana. En definitiva, 
pel que fa als atacants, contra la creença generalitzada que la immensa 
majoria d'atacs aeris a la rereguarda republicana els va protagonitzar 
D'aviació amb base a les Balears, cal dir que la intervenció de l'aviació 
alemanya i italiana amb base a la Península també fou molt important. 


15 Les dades a ARNABAT, R. i ÍNIGUEZ, D. (2013). p. 685-670. 

Al llarg de 1937 i bona part de 1938 el protagonisme l'havien tingut els 
Savoia S-79, que actuaven de dia, i S-81, que estaven especialitzats 
en els atacs nocturns i els Heintel He-59, que sempre actuaven 
a partir de la tarda/nit. Però a finals de desembre de 1938 i fins als 
darrers bombardeigs a Tarragona i Terres de l'Ebre va aparèixer la 
Legió Còndor alemanya peninsular, que va bombardejar intensament 
de dia i de nit aquestes comarques, destacant especialment els atacs 
massius dels Heintel He-111, que assajaven accions nocturnes i que en 
les ditirnes tenien la protecció dels Messerschmitt BÍ-109, així com la 
presència puntual dels JunXers Ju-87 Stuta, que es va anar fent notar 
a mesura que avançava el front al llarg de les comarques tarragonines 
i que Va tenir un gran protagonisme durant la Segona Guerra Mundial. 


LA DEFENSA ANTIAÈRIA 


La defensa antiaèria de les comarques de Tarragona i de les Terres 
de l'Ebre va ser enormement dificultosa degut a la impossibilitat de 
cobrir els 150 Em de costa amb elements d'alerta i rebuig. Malgrat que 
les escomeses mai no van poder ser repel:lides més que puntualment, 
degut al dèficit d'avions i canons antiaeris perquè la majoria es 
destinaven bé al front, bé a la defensa de les ciutats de Tarragona, Reus 
i Tortosa, el desplegament de la defensa passiva va reduir de forma 
important els danys sobre la població civil. 


Tot i partir de zero i l'escassetat de mitjans, sobretot de defensa activa, 
a Catalunya es va dissenyar un sistema de defensa força complert 
i eficaç. Amb tot, les defenses republicanes que coneixien amb 
antelació quan s'enlairaven els avions des de Mallorca, no podien fer 
gaire cosa per impedir l'agressió que podia executar-se en qualsevol 
punt dels 350 quilòmetres de costa catalana o el miler de quilòmetres 
de la costa entre Portbou i Almeria. Preparats ho estaven: la xarxa de 
sistemes d'observació funcionava, així com els avisos i la prevenció, 
però no hi havia manera de poder disposar de l'element més efectiu 
per rebutjar els bombardeigs: un conjunt nombrós de caces defensors 
en permanent alerta. I el més important: saber cap a on dirigir-los un 
cop enlairats. 

Els ajuntaments van tenir un paper fonamental en el desplegament 
de la defensa passiva local, sempre a l'empara de la Junta de Defensa 
Passiva de Catalunya (JDPC). Aquest organisme, creat i depenent de 
la Generalitat de Catalunya, va desenvolupar un ambiciós programa 
de defensa passiva que va intentar abastar, sobretot, les ciutats 
catalanes. La tasca de la JDPC anava des de la formació del personal de 
coordinació i responsable dels diversos serveis, fins a la construcció 
de milers de refugis antiaeris, passant per la coordinació dels serveis 
de desenrunament i salvament, inclosos la Creu Roja, els bombers 
i els hospitals. Catalunya, doncs, va ser pionera en la innovació i 
el desenvolupament de la defensa passiva, una tasca que, durant 
la Segona Guerra Mundial, va servir d'exemple a altres paisos per 
protegir-se dels bombardeigs aeris que van acabar generalitzant-se.'é 


A les comarques tarragonines i ebrenques es va desplegar la defensa 
activa i passiva amb l'objectiu de protegir la població, una defensa que, 
malgrat les deficiències que va presentar per la manca de recursos, 
va aconseguir evitar que el nombre de víctimes fos sensiblement 
superior. Si la defensa activa va ser clarament deficitària per afrontar 
els continuats atacs aeris feixistes, la defensa passiva sí que va 
desplegar bona part de les seves potencialitats a les comarques 
de Tarragona i de les Terres de l'Ebre. Els casos de Reus, Tarragona 
i Tortosa que hem estudiat amb detall ho exemplifiquen prou bé: 
creació de Juntes Locals de Defensa Passiva, organització de sistemes 
de detecció i alarma, habilitació i construcció de refugis antiaeris, 
equips de salvament, bombers i Sanitaris, primeres instruccions en 
cas de bombardeig, enfosquiment d'enllumenat públic o preparació 
d'un sistema d'alarmes i una primera xarxa d'observació a la costa.'"7 


És en aquesta conjuntura que és especialment elogiable la tasca 
desenvolupada per les Juntes Locals de Defensa Passiva i dels Consells 
Municipals o Ajuntaments, impulsant mesures de protecció, en alguns 
casos davant la indiferència d'un sector de la població. De fet, un dels 
principals problemes que va haver d'afrontar la defensa passiva local 


16. Vegeu com exemple SIVIRE, J. (1939) i ROUGERON, C. (1939). 


17. ARNABAT, R.i ÍNIGUEZ, D. (2013), p. 192-214 i PUJADÓ, J. (2006) i (2008). 

fou que, a inicis del conflicte, la majoria de la població pensava que els 
atacs aeris a la rereguarda o bé no existirien o bé serien esporàdics, 
de manera que va prestar poca atenció a la seva protecció. Per altra 
banda, quan van començar els atacs aeris de forma continuada, molta 
gent va optar per marxar de les ciutats bombardejades i instal:lar-se a 
les zones i pobles del voltant, intentant fugir de les bombes. 


Amb tot, i si la construcció de refugis ens serveix per mesurar el nivell 
de defensa passiva, cal dir que a les comarques de Tarragona i les 
Terres de l'Ebre va ser prou elevat, ja que a la immensa majoria de 
ciutats, viles i pobles grans s'hi van construir refugis antiaeris i S'hi 
van formar juntes locals. Sovint, però, les dificultats econòmiques 
i l'escassetat de mà d'obra van dificultar la realització de diversos 
projectes i alguns dels refugis programats no van poder acabar-se. 
També van proliferar els refugis particulars, tant a les ciutats com al 
camp. A les zones més rurals s'hi van construir refugis en els marges. 


La construcció de refugis va accelerar-se durant la primavera de 1938, 
quan aquestes comarques van patir atacs sistemàtics de l'aviació 
feixista italiana i alemanya. Va ser a partir d'aquest moment quan 
les autoritats locals i la població resident es van posar mans a l'obra, 
sobretot per a construir refugis i organitzar la defensa passiva. Aquesta 
tasca es va desenvolupar amb l'estímul de la Junta de Defensa Passiva 
de Catalunya i de la Generalitat de Catalunya. Aquesta va destinar, 
el mes de maig de 1938, deu milions de pessetes a la construcció de 
refugis. La majoria van anar a parar a la ciutat de Barcelona, però prop 
de tres milions es van repartir per les comarques catalanes. Sis de les 
deu comarques tarragonines i ebrenques van rebre 320.000 pessetes 
repartides entre divuit municipis: Alcover, Pla de Cabra i Valls a l'Alt 
Camp, Reus i la Selva del Camp al Baix Camp, l'Arboç i el Vendrell al 
Baix Penedès, Barberà de la Conca, Blancafort, l'Espluga de Francolí, 
Montblanc, Rocafort de Queralt, Sarral i Segarra del Gaià a la Conca 
de Barberà, Falset al Priorat i Tarragona, Torredembarra i Vila-seca al 
Tarragonès. Assenyalem, finalment, que a les comarques de l'interior 


18 Arxiu Nacional de Catalunya. ANC1-1-1-6313: "Proposta de distribució de la Junta de Defensa Passiva de Catalunya al conseller 
de Treball de la Generalitat de Catalunya, amb data de 16 de maig de 1938, referent als 10 milions de pessetes atorgats pel govern 
de la República". 

l'empenta a la construcció de refugis antiaeris no es va donar fins a la 
tardor de 1938, coincidint amb la fi de la batalla de l'Ebre i l'inici de la 
batalla de Catalunya. 


Els casos de Reus i Tarragona són realment espectaculars pel que fa a 
la construcció de refugis antiaeris públics. L'estiu de 1938, els divuit 
grans refugis antiaeris públics construits a la ciutat de Reus podien 
acollir 15.715 persones, gairebé un 6090 de les 24.417 persones censades 
el 1936. A més, a la ciutat hi havia diversos refugis d'empreses i 
vuitanta-nou de particulars. A la ciutat de Tarragona, els trenta-dos 
refugis antiaeris públics ocupaven 4.300 metres quadrats i podien 
albergar 21.635 persones, el 6590 de les 32.989 censades el 1936. Cal 
recordar que, tant a una ciutat com a l'altra, una part dels veins les 
havien abandonat cercant refugi en els pobles i masies dels voltants. 


Construcció d'un refugi antiaeri a Tarragona. 


19 GORT, E. i PALOMAR, S. (2010): SERRA GRAS, M. (1994) i ARNABAT, R. i ÍNIGUEZ, D. (2013), p. 155-296. Pel cas de 
Tarragona cal veure JUNTA DE DEFENSA PASSIVA LOCAL DE TARRAGONA (1938). Tant a l'Arxiu Històric de la Ciutat de Tarragona, 
com a l'Arxiu Municipal de Reus dins de l'Arxiu Comarcal del Baix Camp, se serva una abundant documentació sobre la defensa passiva 
a ambdues ciutats. 

Tan sols la ciutats de Reus, Tarragona i Tortosa van comptar amb 
defensa activa antiaèria, concretament artilleria i metralladores 
antiaèries. A més, la protecció antiaèria del Tarragonès i del Baix Camp 
disposava de l'aviació de caça republicana estacionada a l'aeròdrom de 
Reus. L'acció de la defensa activa republicana va aconseguir aturar, 
aproximadament, un 1090 dels atacs aeris feixistes sobre aquestes 
comarques i abatre algun avió, atacant i causant danys a diversos 
d'ells.20 


Cal fer esment també de la tasca de protecció del patrimoni 
arquitectònic contra els bombardeigs aeris realitzat per la Generalitat 
de Catalunya i els ajuntaments catalans durant la Guerra Civil 
espanyola. Cal posar en valor aquesta tasca que va detreure recursos 
humans, tècnics i econòmics del front i de la defensa activa i passiva 
de les ciutats. La Generalitat de Catalunya va crear la Comissió de 
Patrimoni Artístic amb l'objectiu de salvaguardar-lo de les agressions 
de la guerra, establint uns delegats comarcals que havien de vetllar 
per la protecció del patrimoni als seus territoris. A les comarques 
meridionals de Catalunya es va establir un centre a Tarragona (Ignasi 
Mallol i Joan Rebull), però també delegacions a Reus (Pere Rius), 
Tortosa, Valls (Pau Mercadé) i Montblanc (Ismael Balanyà), a més de 
comissaris encarregats de vetllar pels monestirs de Santes Creus (Pere 
Lloret) i Poblet (Eduard Toda). La protecció de la catedral de Tarragona 
Va ser una bona mostra de l'actuació de la Comissió de Patrimoni i de 
l'Ajuntament de Tarragona." 


RUIXATS DE FOC 


L'aviació feixista establerta a Mallorca i a la Península va actuar 
contra objectius i ciutats des del Baix Penedès al Montsià i des del 
Baix Ebre a la Ribera d'Ebre i el Priorat, en una campanya continuada 
de desgast material i moral contra la rereguarda republicana. Els 
objectius principals, tal i com hem dit, van ser els ports i els vaixells 


20 ARNABAT, R.iÍNIGUEZ D. (2013), p. 214-223. 


21 MASSÓ, J.(2004)i ARNABAT, R.: ÍNIGUEZ D. (2013), p. 180-182. 

que transitaven pel Mediterrani, a més de les estacions de tren i 
vies ferroviàries, així com les fàbriques. Pràcticament cap localitat 
costanera tarragonina de certa rellevància es va escapar dels atacs 
aeris dels aparells italians i alemanys. Es tractava d'una batalla molt 
desigual i que, a més, encara se'n feia més a mesura que avançava la 
guerra, sobretot després de la Batalla de l'Ebre. Per altra banda, els 
sistemes de defensa passiva van aconseguir reduir els danys humans i 
absorbir els danys materials causats pels bombardeigs. 


Destroses bombardeigs a Reus (Plaça del Maercadal). 


Tal i com hem vist, els bombardeigs aeris sobre els pobles de les 
comarques de Tarragona i Terres de l'Ebre van començar el 23 de febrer 
de 1937 amb l'atac a Flix (la Ribera d'Ebre) i Tortosa (el Baix Ebre) i van 
continuar, amb regularitat diversa, fins el 21 de gener de 1939 sobre Sant 
Jaume dels Domenys (el Baix Penedès). Hem comptabilitzat un total de 
1.318 atacs aeris, bombardeigs i metrallaments, que van causar la mort 
de 1.107 persones, de les quals n'hem identificat unes vuit-centes, i 
ferides, pel cap baix, 1.346, a més de nombroses destrosses materials, 

especialment en les vies de comunicació, les estacions de ferrocarril, 
les fàbriques i comerços, i els habitatges particulars. Aproximadament 
es van llançar sobre aquestes comarques unes 22.000 bombes amb un 
1.100.000 quilos d'explosius, aproximadament, i això sense comptar 
les que es van llançar al front durant la Batalla de l'Ebre. 


Si fem un seguiment cronològic dels atacs, podem comprovar que 
entre l'hivern ila primavera de 1937 es van produir vint-i-quatre atacs 
aeris, que van causar un total de trenta-nou morts. Durant l'estiu de 
1937 va augmentar lleugerament el nombre d'atacs fins a vint-i-nou, 
però es va incrementar exponencialment el dany que van causar: 
noranta-nou morts. Durant la tardor de 1937 va seguir augmentant 
el nombre d'atacs, que va arribà a cinquanta-dos, però va disminuir 
el nombre de víctimes a dotze. L'any 1938 fou el més terrorífic de 
tots. L'hivern d'aquest any es van realitzar 121 atacs que van causar 
la mort de 339 persones, sent el període més mortífer. Li van seguir, 
però els de la primavera, estiu i tardor de 1938 amb dos-cents-catorze, 
385 i cent quaranta-sis atacs, respectivament, que van provocar cent 
deu, cent seixanta-nou i cent cinquanta-tres víctimes mortals. Els 
dos darrers períodes van coincidir amb la Batalla de l'Ebre, que va 
afectar directament les comarques més occidentals, ja fos com a front 
O com a primera rereguarda. Finalment, coincidint amb la batalla de 
Catalunya (de finals de desembre de 1938 al mes de febrer de 1939), 
es van produir 347 atacs que van causar la mort de cent vuitanta-sis 
persones (vegeu el quadre 1). 


22 ARNABAT, R. ÍNIGUEZ D. (2013), p. 665-780. 


23 Sintesi de les dades detallades a ARNABAT, R.: ÍNIGUEZ, D. (2013), p. 68-151i 297-683. 

Quadre 1. Estacionalitat dels atacs aeris 
PERÍODE ATACS AERIS VÍCTIMES — VÍCTIMES PER ATAC 


ETT ET EE 
LRimaeratss P PO 2 
CTT EA 


avets P P Pg 
pinar P 08 
(ea DS EE 
Mies P P Ps 
TE ET TE 


Font: ARNABAT, R. i ÍNIGUEZ, D. (2013), p. 690-780. 


El que també ens mostra el quadre 1 és que a mesura que s'intensificaven 
els atacs aeris, el nombre de víctimes es reduia, sobretot a partir de la 
primavera de 1938. Precisament, quan es va començar a desplegar el 
sistema de defensa passiva que va mostrar la seva eficàcia al reduir 
ostensiblement el nombre de víctimes per atac. Aquest va passar del 
voltant de tres entre l'estiu de 1937 i l'hivern de 1938 a una cada dos 
atacs a partir de la primavera de 1938 i malgrat la intensificació dels 
bombardeigs. És cert que una part d'aquesta reducció es devia a què 
una part de la població va marxar de les ciutats més bombardejades als 
pobles del voltant o a les cases dels familiars, però també és innegable 
que la tasca de defensa passiva desplegada pels ajuntaments de les 
comarques tarragonines i ebrenques va donar bons resultats, reduint 
el nombre de víctimes per atac o, dit d'una altra manera, cada cop els 
atacants havien de llançar més bombes per causar una víctima mortal. 
Si ara posem l'atenció sobre la geografia comarcal (vegeu el quadre 2), 
podem comprovar com les comarques del Baix Camp (amb 257 atacs i 
dos-centes noranta víctimes mortals), del Baix Ebre (amb dos-cents 
seixanta atacs i cent trenta-quatre víctimes), del Baix Penedès (amb 
232 atacsi125 víctimes) i del Tarragonès (amb 287 atacs i 339 víctimes), 
van ser les que van patir més atacs aeris i les que van tenir més víctimes 

mortals. Amb tot, entre aquestes quatre comarques caldria diferenciar 
aquelles en què el nombre de víctimes mortals supera el nombre 
d'atacs (el Tarragonès i el Baix Camp) i aquelles altres on el nombre de 
víctimes mortals és inferior al nombre d'atacs (el Baix Ebre i el Baix 
Penedès). Entre les sis comarques restants, podem distingir també 
entre aquelles que el nombre de víctimes és superior als atacs, com 
és el cas de les de la Conca de Barberà (trenta-tres atacs i cinquanta- 
sis víctimes mortals), del Priorat (amb setanta-dos atacs i noranta-sis 
víctimes) o la Terra Alta (catorze atacs i vint-i-nou víctimes), i aquelles 
que la situació és la inversa, com l'Alt Camp (trenta-cinc atacs i onze 
víctimes), el Montsià (cinquanta-set atacs i tretze víctimes) i la Ribera 
d'Ebre (setanta-un atacs i catorze víctimes). 7 


Quadre 2. Bombardeigs per municipis i comarques 
MUNICPIS — HABITANTS — NOMBRE NOMBRE VÍCTIMES 


Comarca DE - 1936 Atacs Mortals Ferides 
bombardeigs 


I CT CIC EA 
CT CT CTT CTA EA 
BaixPenedès P. m/s Pom po mol 15) 10) 

ere EE 

Font: ARNABAT, R. i ÍNIGUEZ, D. (2013), p. 690-780. 


24 Síntesi de les dades detallades a ARNABAT, R. ÍNIGUEZ, D. (2013), p. 66-151i 297-663. 


ELS BOMBARDEIGS FRANQUISTES A LES COMARQUES TARRAGONINES I EBRENQUES (ES) 


Si baixem al nivell municipal, els bombardeigs sobre la rereguarda 
van afectar cent divuit dels cent vuitanta-nou municipis de les deu 
comarques meridionals, és a dir, un 6390 del total, però era en aquests 
municipis on vivia més del 9076 de la població d'aquestes comarques. 
Ara bé, aquesta gran extensió geogràfica, està condicionada per la 
concentració dels atacs i les víctimes en unes quantes ciutats i viles. 
Pel que fa al nombre d'atacs aeris, destaquem: Reus (cent), Cambrils i 
Vinyols i els Arcs (seixanta-cinc) i Vandellòs i l'Hospitalet de l'Infant 
(cinquanta-vuit) al Baix Camp, Tortosa (vuitanta-dos), l'Ampolla 
(quaranta-sis), DAldea (trenta-sis) i Deltebre (trenta-quatre) al Baix 
Ebre, Sant Vicenç de Calders - el Vendrell (cent cinquanta-vuit) i 
Calafell (trenta) al Baix Penedès, Amposta (vint-i-vuit) al Montsià, 
Flix (vint-i-u) a la Ribera d'Ebre, i Tarragona (cent setanta-sis) i 
Altafulla- Torredembarra (trenta-tres) al Tarragonès. Aquests setze 
municipis (un 13,520 del total de bombardejats), acumulen 867 atacs 
(el 6690 del total). Quant al nombre de víctimes mortals, cal destacar 
Tarragona, amb tres-centes-tres, Reus, amb 259, Sant Vicenç de 
Calders - el Vendrell, amb cent-u, Tortosa, amb noranta-dos, i Falset 
amb cingquanta-quatre. Aquests cinc municipis, que representaven 
el 4,590 dels municipis bombardejats, van acumular vuit-centes nou 
víctimes mortals, un 7390. La concentració dels atacs aeris en uns pocs 
municipis és, doncs, prou evident. 


LES VÍCTIMES 


Els atacs aeris més sagnants a les comarques tarragonines i ebrenques 
es va distribuir cronològicament de forma irregular. L'any 1937, els 
atacs que van causar més víctimes van ser els del 22 de febrer a Tortosa 
(disset víctimes mortals), 19 de juliol a Tarragona (vuitanta-nou) i 17 
de setembre a Reus (quinze). L'any 1938, els dels dies 13, 22 i 24 de 
gener a Reus (setze, quaranta-vuit i quaranta-set víctimes mortals), 9 
de març a Tortosa (vint) i a Reus (trenta-una), els dies 10 i 19 de març 
a Tarragona (quaranta-tres i vint-i-quatre), 28 de març a l'estació de 
Sant Vicenç de Calders (vint-i-una), 3 de juny a Tarragona (dotze), 8i 
29 de juliol a Falset (catorze i quaranta), 2 de setembre a Pinell del Brai 
(dotze), 8 d'octubre a l'estació de Sant Vicenç de Calders (quaranta- 
tres), 15 de setembre al Perelló (vint), i el 20 de desembre a Tarragona 

(vint-i-vuit). L'any 1939: els de l'1 de gener a Vimbodí i Poblet (tretze 
víctimes mortals), 4 de gener a Tarragona (vint-i-quatre), i 15 de gener 
al Vendrell (dotze). 5 


Pel que fa a les víctimes mortals, un 389o de les que disposem de 
dades eren dones (de totes les edats) i un 629b homes (joves i vells, 
sobretot). Pel que fa a l'edat, un 1020 eren infants de menys de 10 anys, 
un 1490, joves d'entre 11 i 20 anys, un 3420, adults entre 21 i 40 anys, 
un 27", adults d'entre 41 i 60 anys i un 1596, vells de més de 60 anys. 
Pel que fa a dades més socials, podem dir que la immensa majoria eren 
veins dels pobles bombardejats (un 7020), mentre la resta es dividia 
entre transeiints (1020), refugiats (1290) i militars (890). La majoria de 
les víctimes dels bombardeigs van ser, doncs, gent que poc tenia a 
veure directament amb la guerra, per molt que els nous conceptes de 
guerra total incloguessin a tota la població d'un país com a objectiu 
susceptible de ser atacat. é Les víctimes dels bombardeigs són tant 
les que moren o resulten ferides a causa d'aquest, com el conjunt de 
la població obligada a viure en una situació d'angoixa permanent, 
esperant quan serà el proper atac i amb la incertesa de saber què els 
passarà a ells i als seus familiars, amics, companys, veins. 


De l'efecte devastador dels bombardeigs feixistes sobre els habitatges, 
les infraestructures i les fàbriques n'és una bona mostra la ciutat de 
Tarragona. Per una banda, l'activitat portuària restà quasi aturada des 
de començaments de 1938, per l'altra, es van destruir onze fàbriques i 
diferents establiments comercials, a més dels dipòsits de gasolina de 
la CAMPSA i es va malmetre tant l'estació de ferrocarril com l'estació 
de classificació. Els bombardeigs aeris van causar, també, una gran 
destrossa urbanística, ja que uns set-cents edificis van resultar o bé 
destruits o bé malmesos. Això significa, aproximadament, uns dos 
mil habitatges dels 6.500 que podria tenir la ciutat, és a dir un 3190 
del total. Aquesta destrucció va afectar especialment la zona del Port 
i el Serrallo, l'oest de la ciutat (Tabacalera, CAMPSA), l'estació de 
ferrocarril i de classificació i la zona entre la Rambla del 14 d'abril i 


25 ARNABAT, R. ÍNIGUEZ D. (2013), p. 690-752. 


26. Síntesi de les dades detallades a ARNABAT, R.: ÍNIGUEZ D. (2013), p. 690-780. 

la part baixa de la ciutat. En el cas de Reus, l'estudi de Gort i Palomar, 
fonamentat en fonts diverses, ens indica que tres-centes trenta cases 
van quedar destruides i 646 malmeses, és a dir, quasi un miler de cases 
van resultar afectades pels atacs aeris feixistes, una quarta part del 
total.7 A Flix, es van malmetre cent seixanta cases de 978, un 1670 del 
total, a causa dels bombardeigs. En total, segons l'estudi realitzat per 
Manel Gúell, a la demarcació de Tarragona van resultar afectades un 
1090 de les cases. 8 


Les informacions que ens ofereixen els documents relacionats amb 
Regiones Devastadas són força útils a l'hora de calibrar la destrucció 
urbana causada per la guerra i, en bona part, per l'acció de l'aviació 
feixista.) Ho podem comprovar en els documents referents a Regiones 
Devastadas que se serven a l'Arxiu Comarcal del Baix Ebre i que 
recullen abundant i interessant informació sobre els bombardeigs a 
les Terres de l'Ebre.30 Evidentment, no tots els danys eren causats pels 
bombardeigs, però, en el cas de Tortosa podien arribar a representar 
ben be la meitat, com a conseqiiència dels vuitanta-dos atacs aeris que 
va patir, la majoria dels quals sobre el centre de la ciutat, i el mateix 
passava a diverses poblacions del Baix Ebre. En els casos de Reus i 
Tarragona quasi el 10090 de les destrosses urbanes van ser provocades 
pels bombardeigs feixistes. 


RECAPITULACIÓ 


Durant vint-i-cinc mesos, del febrer de 1937 al gener de 1939, les 
deu comarques tarragonines van patir l'esfereidora xifra de 1.318 
atacs aeris feixistes, que van causar més de mil-cent morts i un 


21. Vegeu GORT, E.i PALOMAR, S. (010), p. 161-172. L'estudi oficial fet per la CAMARA OFICIAL DE LA PROPIEDAD URBANA DE 
REUS (1941) parla de dos-cents divuit edificis destruits i 58 7 de malmesos, amb un valor total de 17.374.386 pessetes. 


28 GUELL,M. (2002), p. 868-875. 
283 La major part de la documentació de "Regiones Devastadas" se serva a l'Archivo General de la Administración de Alcalà de 


Henares. També en trobem a la majoria d'arxius locals dels municipis afectats, a l'Arxiu Històric de la Diputació de Tarragona i a l'Arxiu 
Comarcal del Baix Ebre (ACBE). Vegeu GUELL, M. (2007), p. 10:16. 


30 AOBE. Fons Arxiu Comarcal de les Terres de l'Ebre (FACTE). "Regiones Devastadas'", diverses carpetes. És cert que una part 
important de la destrucció es deu al fet que la majoria d'aquests pobles van Ser part del front durant molts mesos de la guerra, 
especialment durant la Batalla de l'Ebre. 

miler cinc-cents ferits, així com destrosses en nombrosos edificis i 
infraestructures. Vint-i-cinc mesos amb la por al cos, amb l'angoixa 
d'un atac aeri. Malgrat tot, els tarragonins i els ebrencs també van 
saber defensar-se i protegir-se dels atacs, amb el desplegament de 
la defensa passiva i la defensa activa, organitzada per les autoritats 
civils i militars i per la pròpia població i que va salvar milers de vides 
humanes. Les comarques de Tarragona i de les Terres de l'Ebre, igual 
que la Catalunya republicana, van patir el setge aeri feixista, però 
també el van resistir, tal i com ens recorda Antoni Rovira i Virgili: 


q És un dolor, un cruel dolor, el veure les cases ú 


enderrocades, les parets caigudes, els trespols 
foradats, les runes amuntegades d'entremig de les 
quals han estat trets els morts i ferits que ja arriben a 
centenars. I és un conhort el comprovar que, a despit 
del llarg martiri, la vida persisteix, minvada però 
bategant, en els carrers que mostren, solta Valt cel del 
Camp, les cases esbocinades i malmeses. 

A les cares dels reusencs i dels tarragonins apareixen 
els senyals del sofriment, però també els senyals del 
coratge. La gent del Camp fa la seva vida i la seva 
feina a despit de l'amenaça dels ruixats de foc. 
Davant les ruines i els plànols, els amics tarragonins 
i reusencs tenen un posat adolorit, però seré. Alguns 
d'ells porten dol a la roba i a l'ànima. Viuen amb la 
vida a l'encant. Però es mantenen en el lloc de treball 
i d'honor, per donar exemple a tothom i per a servir 
al propi idealisme, el doble i insubornable idealisme 
català i republicà que es fon en un gran anhel de 
llibertat, més fort que el que els volta. 

Tal és la lliçó, ensems dolorosa i aconhortadora, que 
hem tret d'una ràpida visita a les dues ciutats màrtirs 


i del Camp.3: I 


31. ROVIRA I VIRGILI, A. (1938). 

La divulgació històrica és una de les eines més importants per conscienciar la població i evitar que es tornin 
a repetir alguns dels esdeveniments més cruels del nostre passat més recent. Amb aquest article es pretén 
apropar als més joves, a partir d'un projecte divulgatiu i pedagògic que barreja les noves tecnologies amb 
la interacció amb els espais, el que va significar la Guerra Civil a la ciutat de Tarragona mitjançant una ruta 
històrica. 

PARAULES CLAU: Divulgació, Espais de la memòria, Guerra Civil, Pedagogia, repressió franquista, farragon 


INTRODUCCIÓ 


Actualment, una difusió socialment àmplia de la història esdevé, ara 
més que mai, un exercici útil i necessari per a trobar en el passat tant 
els orígens i els elements que configuren la nostra identitat col-lectiva 
com aquells punts de referència que ens poden ajudar a situar-nos en 
aquesta crisi de valors del present. Però, encara més: quan la divulgació 
de la història se centra en el coneixement del temps i de l'espai que 
ens és més proper, la història contemporània recent i l'espai on es 
viu, les actuacions que es porten a terme presenten un valor afegit, 
especialment per als més joves. 


DV) RUTA PEDAGÒGICA "ELS LLOCS DE LA MEMÒRIA DE TARRAGONA: GUERRA CIVIL I REPRESSIÓ FRANQUISTA" 


En els llibres de text de segon de batxillerat s'afirma que la Guerra Civil 
és el fet històric del segle XX més significatiu, determinant i dramàtic 
de la història d'Espanya i de Catalunya. Tanmateix, després d'aquesta 
declaració, ens podem preguntar: què en saben els joves quan acaben el 
batxillerat2 Són conscients que d'una manera o d'una altra són hereus 
directes de tot el que va passarè Poden conèixer i valorar correctament 
les influències d'aquest passat sobre el seu present2 

Per entendre l'abast dels conflictes bèl:lics actuals a Síria O a Irag, o 
bé per comprendre què significa el drama dels refugiats que, fugint 
de les guerres, intenten arribar a Europa, hi pot haver res més oportú 
que conèixer què van representar els bombardejos sobre la població 
durant la Guerra Civil o els centenars de milers de refugiats que van 
marxar a l'exili l'any 19392 Posar en valor el discurs de la pau i de la 
solidaritat entre els homes i les dones ha ser un dels eixos vertebradors 
de la recuperació de la memòria històrica, d'aquesta connexió del 
present amb el coneixement històric. També, en el mateix sentit, un 
altre eix ha de ser saber què significa la democràcia i què cal fer per a 
preservar-la. 


Els joves d'avui en dia ja no han sentit parlar de la guerra ni de la 
foscor del franquisme, veuen la història de fa vuitanta anys igual que 
la dels segles XI o XVIII: una història distant, d'un altre temps i d'una 
altra gent, com si ells no fossin els nets o els besnets de tot el que 
va succeir. Certament, és difícil competir contra l'allau d'informació 
que reben actualment els joves i que pot conduir a la saturació, és a 
dir, a la desinformació. Tanmateix, al nostre favor tenim que si sabem 
transformar la informació històrica en una experiència perdurable, el 
missatge els arribarà. Com podem fer-ho: Apel'lant principalment a 
dos factors. D'una banda, el parentiu i el lligam directe amb els que 
ho van viure i, de l'altra, la proximitat de l'espai. Tot es va esdevenir 
en els carrers, places i edificis que trepitgen i veuen cada dia. Si no 
s'aprofita aquesta proximitat directa amb el receptor, els joves 
continuaran considerant tan fantàstica i exòtica la batalla de Lepant 
com la batalla de l'Ebre, la Guerra Civil o el franquisme seran per a ells 
episodis tan llunyans com les guerres púniques i la democràcia serà 
un règim polític com qualsevol altre i, per tant, no cal defensar-lo ni 
participar-hi. 

És en aquest sentit, que des de l'any 2009 fins a l'actualitat, com en 
molts altres llocs de Catalunya, s'han dut a terme diferents actuacions 
per a la recuperació de la memòria històrica a Tarragona, centrats 
bàsicament en la recuperació d'espais, la promoció de la recerca, 
la programació conjunta d'actes de difusió i l'oferiment als centres 
docents de la ruta pedagògica "Els Llocs de la Memòria de Tarragona". 


LA RUTA PEDAGÒGICA "ELS LLOCS DE LA MEMÒRIA DE TARRAGONA" 


El gener de l'any 2016 es va presentar públicament la ruta pedagògica 
CEls llocs de la Memòria de la Guerra Civil i la repressió franquista 
a Tarragona".' Organitzada pel Centre de Recursos Pedagògics 
del Departament d'Ensenyament de la Generalitat de Catalunya i 
per l'Arxiu Històric de la Ciutat de Tarragona de l'Ajuntament de 
Tarragona,7 l'objectiu d'aquesta proposta didàctica és afavorir el 
coneixement dels alumnes de 4t. d'ESO i 2n. de batxillerat del període 
més rellevant i dramàtic del segle XX, la Guerra Civil i la repressió 
franquista posterior, com així queda recollit en bona part dels llibres 
de text que s'utilitzen en els centres docents. 


En aquest sentit, els continguts impartits a l'aula per part del 
professorat, més centrats en Espanya i Catalunya, es veuen reforçats 
amb aquesta ruta pedagògica per la proximitat que té per a l'alumne, 
per la proximitat en el temps i per la proximitat en l'espai, és a dir 
Tarragona, la ciutat per la qual es mouen habitualment els joves, plena 
d'edificis, cases i llocs impregnats d'aquesta història que ressegueix 
la ruta. 


Abans d'oferir la ruta als centres docents, es va realitzar una primera 
visita de prova adreçada exclusivament als professors, que va servir 
per recollir les seves aportacions i observacions. A més a més 
d'aquesta prova inicial, durant els tres anys en què s'ha desenvolupat 
aquesta activitat s'hi han anat introduint canvis i modificacions que 
possibiliten una adaptació permanent i una millora del plantejament 
inicial. 


1. Vegeu l'enllaç: http://Serveiseducatius.xtec.cat/tarragones/llocs-memoria/. 


2 Durant els anys 2016 i 2017, la ruta pedagògica també ha comptat amb la participació del Fòrum de Tarragona per la Memòria. 

Prèviament a la seva realització per part dels alumnes i per reforçar els 
continguts impartits pels professors, els centres reben una "maleta 
didàctica" per utilitzar a l'aula que conté còpies de documents, 
plànols, fotografies i premsa relativa al període històric a tractar, així 
com llibres per ampliar la matèria, a més d'un conjunt de documents i 
materials, com ara metralla de les trinxeres o la pròpia maleta, que és 
de l'època, per tal incentivar l'interès dels alumnes. 


Els professors també disposen d'un lloc vveb: en el qual primer només 
s'hi podia trobar la guia de la ruta, amb la informació sobre els llocs que 
es visitaven, però darrerament s'hi han afegit propostes pedagògiques 
per treballar a l'aula. El Banc Audiovisual de Testimonis del Memorial 
Democràtic de Catalunya: és un dels recursos més interessants que es 
presenten, ja que permet accedir a testimonis dels fets que ja no són 
entre nosaltres i esdevé una eina educativa de primer ordre per a la 
recerca a l'aula i el treball amb fonts primàries. 


La ruta pedagògica dura aproximadament unes cinc hores, entre les 
nou del matí i les dues de la tarda, i s'ofereix gratuitament als centres 
docents per part del Centre de Recursos Pedagògics del Tarragonès del 
Departament d'Ensenyament. 


PRESENTACIÓ 


La ruta pedagògica als Llocs de la Memòria de la Guerra Civil i la 
repressió franquista a Tarragona s'inicia, en primer lloc, en una sala 
adients per arebreun grup d'entre trenta i quaranta alumnes. En aquest 
espai es fa la presentació de les dues persones que desenvoluparan la 
ruta: qui som i quina és la nostra professió. Però, també, quins són els 
objectius que pretenem amb aquesta activitat i quins són els espais 
que es visitaran. 


3 htip://serveiseducatius.xtec.cat/tarragones/llocs-memoria/. 
4 http://memoria.gencat.cat/ca/que-fem/banc-audiovisual-testimonis/. 


5 Durant els anys 2016 i 2017 s'utilitzava la Sala d'actes de l'Ajuntament de Tarragona. L'any 2018, la rebuda s'ha fet a la sala 
d'actes dels Serveis Territorials del Departament de Cultura. 

S'aprofita aquest preàmbul per a explicar la tècnica de la refotografia, 
en la qual hauran de participar els alumnes. És a dir, a partir de còpies 
de fotografies dels anys de la Guerra Civil que es faciliten, els assistents 
a la ruta han d'incloure aquesta imatge històrica en una fotografia 
captada per ells mateixos amb el seu aparell de mòbil, una acció que 
serveix per a traslladar al present una imatge del passat. 


Presentació a la Sala d'actes dels 
Serveis Territorials de Cultura. 


LA REVOLUCIÓ I LA GUERRA CIVIL A TARRAGONA (19361939) 


Abans d'entrar en el contingut del període, cal situar-lo en una 
cronologia més àmplia, que va des de l'inici de la Segona República, 
l'any 1931, fins a la Transició, l'any 1977, amb la dictadura franquista 
entre 1939 i 19/75. 


És necessari, també, contextualitzar breument com era la Tarragona 
de l'any 1936: una ciutat de trenta un mil habitants, d'una banda, amb 
una base econòmica tradicional i precapitalista, malgrat la presència 
de dues empreses públiques," fonamentada en petites i disseminades 
unitats de producció que principalment atenien la pròpia demanda 
local i, per l'altra, amb una importat activitat comercial generada al 


6 La Fàbrica de Tabacs, inaugurada l'any 1932, i la factoria de la CAMPSA. 

voltant del port. Altrament, cal remarcar la capitalitat administrativa, 
militar i eclesiàstica que caracteritzava la ciutat dels anys trenta i 
que comportava la presència d'un elevat nombre de funcionaris, 
professionals, religiosos, militars i forces d'ordre públic, un sector que 
representava aproximadament un 1890 del total de la població activa. 


La base econòmica tradicional que caracteritzava la ciutat comportava 
una estructura del món laboral determinada, que no afavoria ni 
possibilitava el desenvolupament d'un moviment obrer potent o, si 
més no, que fos suficientment ampli com per a poder ésser capitalitzat 
per les organitzacions obreres revolucionàries —polítiques i sindicals- 
i esdevenir la base social en la qual recolzar el poder que aquestes 
havien de tenir a les seves mans. Oi més si tenim en compte que ens 
referim a una ciutat en la qual, durant les eleccions legislatives del 16 
de febrer de 1936, i amb una participació del 7520 del cens electoral, el 
vot recollit per la coalició de dretes, el Front d'Ordre, es va acostar al 
38,590, mentre que el Front Popular a la ciutat fou votat per un 61,59. 


Per explicar la Guerra Civil a Tarragona, com a esquema metodològic, 
podem determinar dos períodes amb unes característiques pròpies: el 
primer, des del 19 de juliol de 1936 fins a inicis de l'estiu de 1937, el 
segon, des de mitjan d'estiu de 1937 fins a l'acabament de la guerra el 
15 de gener de 1939. 


En el primer període, s'introdueix a l'alumne en el cop d'estat contra el 
govern legítim de la República, uUna rebel:lió militar que va comportar 
una lluita armada registrada a Barcelona i a d'altres ciutats catalanes 
que comptaven amb una guarnició militar, però que no va tenir lloc a 
Tarragona, on hi havia aquarterat el Regiment Almansa número 15, 
amb uns set-cents soldats. Tot i que hi havia un terç de l'oficialitat 
partidària de la rebel:lió i que s'hi van concentrar uns tres-cents civils 
per donar suport al cop d'Estat, ala ciutat el sollevament es va frustrar. 


Com a resposta al cop d'estat, les organitzacions obreres, davant la 
desconfiança envers l'exèrcit i les forces d'ordre públic, van formar 
les seves pròpies milícies armades. Aquestes partits i sindicats obrers, 
principalment els del sector anarcosindicalista, ja no cercaven la 


RUTA PEDAGÒGICA "ELS LLOCS DE LA MEMÒRIA DE TARRAGONA: GUERRA CIVIL I REPRESSIÓ FRANQUISTA"E4J 


defensa del règim republicà sinó el bandejament i la substitució del 
mateix per una nova organització social basada en l'administració 
obrera de l'economia. És a dir, es va impulsar una revolució proletària. 


La cavalleria de les milícies del POUM passant per davant de la Casa del Poble, actual Collegi de les Teresianes, 
setembre de 1936. Fotografia original d'Hermenegild Vallvé. Refotografia d'Esther Reverté Gras, de l'EADT. 


Durant el mes d'agost de 1936, la sortida cap al front d'Aragó dels 
set-cents soldats del regiment, de cent setanta-sis guàrdies civils i de 
seixanta-quatre carrabiners deixava tot l'ordre públic de la ciutat en 
mans dels milicians armats, aproximadament uns dos-cents. Enmig 
d'aquesta convulsió revolucionària, entre el 23 de juliol i el 22 de 
desembre de 1936 van caure víctimes de la repressió revolucionària 327 
persones. Ben aviat, però, la campanya de protesta de totes les forces 
polítiques i sindicals contra l'actuació dels escamots d'escopeters i la 
recuperació del poder per part de la Generalitat de Catalunya va fer 
que la repressió incontrolada es desaccelerés i, finalment, s'aturés. 

El procés revolucionari va comportar transformacions profundes 
en el món de l'economia, el control obrer de les empreses, les 
expropiacions d'edificis i de terres de conreu, la lluita contra D'atur, 
l'objectiu d'aconseguir l'escolarització total dels infants i el control 

municipal dels proveiments, però l'efervescència revolucionària 
també es va evidenciar en la societat tarragonina amb signes com la 
moda proletària, la desaparició de les regles de cortesia burgesa, els 
canvis en la toponímia urbana, els nom laics donats als nounats, els 
canvis en la frequència i edat dels matrimonis civils o la reducció en la 
taxa de suicidis. 


En el segon període, de l'estiu de 1937 al gener de 1939, la situació de 
la rereguarda tarragonina va canviar significativament. D'una banda, 
es van patir els primers bombardeigs sobre la ciutat, que van anar 
incrementant a mesura que passaven els mesos, estenent la por entre 
la població civil. Per l'altra, a mitjans de l'any 1938 es va passar de 
la falta de determinats articles de consum a una escassetat total de 
subsistències que el racionament oficial no podia resoldre: la fam 
va esdevenir habitual. Paral-lelament, la mobilització constant dels 
homes per a anar a l'exèrcit i l'arribada massiva de refugiats van 
agreujar encara més la situació precària de la rereguarda. Tot plegat, 
més les notícies del decurs negatius del conflicte pel bàndol republicà, 
Va conduir a una desmoralització de la població civil. 


Baixada al refugi antiaeri de 
l'Ajuntament de Tarragona. 

Tot aquest contingut, s'ha explicat amb l'ajut d'una presentació 
projectada de vint-i-set diapositives que inclou vint-i-vuit fotografies 
i 9 documents. Finalment, aquesta primera part es complement amb 
la projecció de l'audiovisual Tarragona sota les bombes, en el qual un 
testimoni directe expressa com va viure un dels bombardeigs més 
sagnants sobre la ciutat. 


És important assenyalar que, durant l'explicació sobre la Revolució i 
la Guerra Civil a Tarragona, es fan comparacions amb aspectes dels 
conflictes bèl-lics actuals, amb l'objectiu d'assenyalar que la diferència 
entre els bombardejos sobre Tarragona de fa vuitanta anys són similars 
als que pateixen avui en dia les ciutats de Síria. O bé, també, que la 
similitud entre els refugiats catalans que en el passat marxaven cap a 
V'exili i els que en el present fugen de les zones de conflicte armat és 
més que evident. 


Tot seguit, prossegueix la ruta en direcció a l'Ajuntament de Tarragona.7 
Pel camí, es comença a desenvolupar l'activitat de refotografia, que 
parteix de la proposta del fotògraf Ricard Martínez i el seu projecte 
Arqueologia del punt de vista,$ especialment la plaça dels Sedassos, on 
es trobava el consolat de l'Alemanya nazi, la plaça de la Font i la torre 
del Pretori com a llocs principals. 


Al Palau Municipal es baixa a l'interior del refugi antiaeri. És en aquest 
espai on s'explica perquè l'ús dels bombardejos sobre la població 
civil es va experimentar per primera vegada a la Guerra Civil, com va 
afectar els ciutadans, quines mesures es van prendre per a assegurar 
la vida dels tarragonins i quin balanç total va significar la destrucció 
provocada per les bombes, però també s'intenta traslladar als alumnes 
l'experiència de com es vivia un bombardeig des de dintre d'un refugi. 


La ruta continua cap a l'Antiga Audiència, a la plaça del Pallol, on 
es conserva una pintada revolucionària a la paret, realitzada el 21 
d'octubre de 1936. 


1. L'any 2018, l'itinerari passava per l'Antic Ajuntament, al carrer Major, on hi havia l'exposició Revolució i Guerra Civil a Tarragona, 
en imatges d'Hermenegild Vallvé. 


8 http:/Av.arqueologiadelpuntdevista.org/F5. 

Alumnes retrofotografiant a la plaça dels Sedassos. 


Grup dins de l'Antiga Audiència. 

LA REPRESSIÓ FRANQUISTA (1939-1953) 


L'edifici de l'Antiga Audiència, ara fa vuitanta anys, era l'edifici en 
el qual se celebraven els judicis sumaríssims. A la sala d'actes, es 
projecta l'audiovisual Quan la torre del Pretori era la presó de Pilats, que 
recull el testimoni de tres homes que van ser condemnats a mort però 
que finalment van veure la seva pena commutada per anys de presó. 


En aquest espai es fa especial incidència en l'abast i característiques 
de la repressió franquista a les comarques tarragonines: 10.200 
consells de guerra sumaríssims, 693 condemnes a mort executades, 
milers de condemnes a penes de presó, confiscació de béns per 
part del Tribunal de Responsabilitats Polítiques, depuració dels 
funcionaris, desterraments... Tot un aparell repressiu jurídic — militar 
que no comptava amb cap garantia processal, com poden observar els 
assistents en els diferents documents que es reparteixen. 


Després, a la Plaça del Rei, s'accedeix a la Torre del Pretori, un espai 
emblemàtic de la Tàrraco romana i punt obligat de visita per part dels 
turistes. Quan s'explica que aquesta torre era la presó provincial de 
Tarragona, coneguda com la Presó de Pilats, el contrast és evident. 


El dia 15 de gener de 1939, l'entrada de les tropes franquistes a 
Tarragona va marcar l'inici d'una nova onada repressiva, ferotge i 
sistemàtica. La presó de Pilats continuarà essent el centre del sistema 
penitenciari de les comarques tarragonines, que es complementarà 
amb la presó habilitada en el convent de carmelità de la Punxa i, com 
a centre de reclusió de dones, el convent de les Oblates. 


Des de 1939 fins a 1945, més de sis-cents noranta condemnats a 
pena de mort van sortir de la presó de Pilats per a ser afusellats a la 
muntanya de l'Oliva o dins del cementiri proper. 


A la presó de Pilats, durant l'any 1939, s'hi van arribar a encabir 1.361 
presoners. La saturació era indescriptible i el col-lapse del centre, 


9 Estracta de Josep Subirats, Leandre Sahún i Antoni Floresví. 


574) RUTA PEDAGÒGICA "ELS LLOCS DE LA MEMÒRIA DE TARRAGONA: GUERRA CIVIL I REPRESSIÓ FRANQUISTA" 


també. Els interns havien de dormir per les escales, gairebé un 
damunt de l'altre. La higiene era molt deficient i la roba no es rentava. 
Si no era pels familiars, el pres es podia estar anys amb la mateixa 
roba sense rentar. L'escassa ventilació, l'amuntegament dels reclusos 
i la falta d'higiene van provocar l'aparició de la sarna, els polls i les 
xinxes, la qual cosa propiciava les malalties. Aquestes condicions 
de vida infrahumana en les quals malvivien els reclusos s'agreujava 
encara més per una alimentació del tot insuficient: dues menjades al 
dia a base de cigrons. Aquesta va ser la causa de la defunció de més de 
setanta reclusos. 


Només durant l'any 1939 es van internar més de 6.200 persones en les 
presons de Pilats, la Punxa i les Oblates, amb una mitjana d'ingressos 
mensuals de cinc-cents vint reclusos. L'any 1943 encara hi havia a la 
presó de Pilats 585 reclusos, un any més tard es registraven tres-cents 
quaranta interns i, al final de l'any 1945, el nombre d'empresonats 
s'havia reduit a dos-cents dotze. 


Explicacions a la sala dels condemnats a mort. 

En aquest espai, en concret a la sala dels condemnats a mort, es fa 
llegir en veu alta, per part d'un alumne voluntari, la carta de comiat 
que un pres adreça a la seva esposa i a la seva filla hores abans de ser 
executat. En aquest punt de la ruta, l'emotivitat que s'observa entre 
els assistents és corprenedora. 


Entre els anys 2016 — 2018 s'han realitzat un total de trenta-vuit rutes, 
sol-licitades per quinze centres docents," amb assistència de més d'un 
miler d'alumnes, acompanyats per prop d'un centenar de professors. 
Aquest curs 2017-2018 hem tingut especial interès en conèixer quines 
idees prèvies poden tenir els alumnes sobre la guerra i Si són conscients 
de quin és l'objectiu que mou els seus professors per portar-los a 
passar tot un matí amb nosaltres, ja que tenim un especial interès 
en què la ruta adquireixi un caràcter competencial dins de l'àrea de 
ciències socials, però també pel que fa a valors. 


El nostre objectiu, com ja hem dit a l'inici de l'article, és que la 
història esdevingui propera i objecte de recerca i per aquest motiu és 
interessant que els alumnes en parlin amb els seus familiars, però 
que també ho puguem referenciar amb el què es publica als mitjans, 
com ara la recent polèmica sobre l'exhumació del dictador Francisco 
Franco. 


En acabar la ruta, es demana als alumnes que facin una valoració, sobre 
un total de 5 punts, dels espais visitats i de les explicacions donades 
en cadascun d'ells. L'espai més ben valorat és el refugi antiaeri que hi 
ha a l'Ajuntament de Tarragona (4,54/5). A banda de les explicacions 
és possiblement l'espai que recrea millor el moment dels fets que es 
relaten i, alhora, el relat els resulta molt nou perquè no és present en 
els llibres de text. Descobrir que el Pretori va ser presó també és un 


10 Actual sala del sarcòfag d'Hipòlit. 


11. Collegi del Sagrat Cor, Institut Joan XXIII, Institut Tarragona, Institut Pons Icart, La Salle de Tarragona, Centre d'Adults Àpora, 
Institut Sant Pere i Sant Pau, Institut Martí i Franquès i Institut Vidal i Barraquer de la ciutat de Tarragona: Institut Marta Mata de Salou: 
Collegi Marguerite Voucernar de Reus: Institut Blanca d'Anjou del Perelló: Institut Mar de la Frau de Cambrils: Institut Ramon Barbat 
Miracle de Vila-seca: Institut Roda de Berà. 

dels aspectes que valoren més (4,13/5), ja que normalment tots han 
vist el monument des del punt de vista de la Tarraco romana i mai 
com un lloc referit a la guerra civil. Pel que fa a les explicacions prèvies 
sobre l'esclat de la guerra i la vida a la rereguarda, també els sorprèn 
força descobrir com vivien els seus besavis el dia a dia de la guerra rere 
el front de la batalla i ho puntuen amb un 3,68/5. 


L'aspecte que sembla que els queda més allunyat són els judicis 
sumaríssims, ja que l'espai ha estat transformat, i també perquè els 
conceptes jurídics els queden més allunyats de la seva realitat. 
Algunes de les aportacions qualitatives que fan els alumnes són: 


rr fHe descobert que llocs per on passo, gairebé cada dia, 
amaguen llocs molt importants fa uns quants anys. I 
m'he conscienciat molt més de tot el que van viure els 
meus avis i els pares dels meus avis durant la guerra. 
També m'he assabentat d'alguns refugis que es van 
construir durant aquella època." 


ML'únic que va fer millorar els meus coneixements 
era tot allò que no surt als llibres de text, és a dir, 
les visites als llocs on va succeir tot, les cartes dels 
presos, el nombre de gent que moria o empresonada 
o de bombes llançades... La resta de la història ja la 
coneixia, ja que l'hem donada a classe." 


He après molta història de la meva ciutat i sé 
reconèixer monuments i llocs clau de la Tarragona, 
així com per exemple la presó de Pilats. I, sobretot, he 
entès el protagonisme de Tarragona durant segles de 


É canvis polítics i socials." E 


En resum, podem dir que, en la majoria dels casos, hem pogut observar 
que els objectius que ens hem proposat s'han assolit i que, fins i tot, 
en determinats moments, com ara en el de la lectura de la carta d'un 

condemnat a mort a la Presó de Pilats, molts alumnes arriben a posar- 
se en el lloc d'aquelles persones que van pagar un preu molt alt per 
la seva ideologia. 


Pel que fa als professors, hem de dir que el seu perfil correspon als que 
ja acostumen a fer d'altres activitats dins l'àrea de Ciències Socials i 
que els agrada dur a terme un treball competencial i de reflexió. I, fins 
i tot ells, molts cops, reconeixen que no tenien informació sobre els 
temes que es desenvolupen a la ruta. 


En acabar el curs 2017-2018 hem valorat, com cada curs, la necessitat 
de fer canvis i de demanar un nivell de compromís més alt als centres. 
Així doncs, a més de dur a terme el projecte de refotografia, els 
proposarem treballar en la memòria històrica i ens centrarem en el 
Banc Audiovisual de Testimonis del Memorial Democràtic, alhora que 
treballarem les TAC des de la proposta del Mobile History Map. 

LA MORT ROBADA 


JOSEP FERRÉ BORRÀS I EL VALLE DE LOS CAÍDOS 


—— Hxel Baiget Morreres — 


Historiador 


El Valle de los Caídos és el gran mausoleu que el franquisme es va regalar per homenatjar la victòria i els 
morts de la Guerra Civil espanyola. Tot just un any després del final de la guerra, es publicava al BOE el decret 
que anunciava la seva construcció. Per intentar generar consens i omplir els buits d'aquell fred cementiri, 
l'any 1959, es va permetre enterrar també víctimes del bàndol republicà que en un primer moment havien 
estat exclosos. Aquest treball, realitzat mitjançant fonts primàries i orals, treu de la foscor al vila-secà Josep 
Ferré Borràs, mort a Tremp l'any 1938. 


HX 


PARAULES CLAU: Josep Ferré Borràs, Guerra Civil, Memòria oral, Repressió franquista, Tremp, Valle de los 
Caídos, Vila-seca. 


1. PER QUÈ SOM HUMANS2 


..pot ser les taques de sang d'una ferida, 

0 el cant en ple cel blau, o groc, de tot un poble. 

Pot ser el que som, Vavui, l'ara i el sempre 
Antoni Tàpies 


Som humans perquè enterrem els difunts". Així de categòric 
comença l'epíleg "Enterrar, per humanitat" del llibre "Avi et trauré 
d'aquí" de Joan Pinyol. L'últim apartat l'escriu un vila-secà, el Robert 
Casas Roigé que, de manera exquisida, ens parla de la relació entre 
l'enterrament i els éssers humans. Si ens fixem amb l'etimologia de 
la paraula "humà", ens remet a humus, "terra" en llatí (Casas, 2019). 
Així doncs, com a humans estem lligats, etimològicament parlant, 

a la terra. Enterrem perquè som humans però també som humans 
perquè enterrem. Dos aspectes que es retroalimenten i que fan que, 
tot i que els homo sàpiens no siguem l'única espècie que enterrem 
els nostres morts —els homo neanderthalensis també els enterraven 
(Carbonell, Bérmudez, Sala: 2017)- Sí que ens va permetre arribar 
a una complexitat diferent a d'altres espècies. Dit d'altra manera, 
som humans perquè som éssers històricament complexos. I dins 
d'aquestes complexitats destaquen "les culturals i tècniques, estem 
parlant de tecnologia lítica, del foc, del llenguatge o bé d'enterrar els 
morts o del simbolisme, entre d'altres" (Carbonell, Bérmudez i Sala: 
2017, 83). 


Així doncs, al llarg de la història els humans hem enterrat els morts, 
els hem recordat, els hem honrat. Tot i així, "l'honra dels morts 
de les guerres és més recent" (Quintana, 2018: 128). Tot i que hi ha 
discrepàncies, podríem situar l'inici de la construcció de monuments 
o d'elements d'honor als morts d'una guerra entre finals del segle 
XVIII i principis del XIX. 


Si centrem el focus en l'Estat espanyol, ens podem preguntar: què va 
fer l'Espanya franquista per tal de recordar les víctimes de la Guerra 
Civil espanyola2 Tot i que hi ha diverses accions, el monument més 
destacat i la resposta que ens ve ràpidament al cap és el Valle de los 
Caídos. 


2. LA CONSTRUCCIÓ DEL VALLE DE LOS CAÍDOS 


L'1 d'abril de 1939 acaba la Guerra Civil espanyola. Un any després 
es publica al BOE el decret que anuncia la construcció del Valle de 
los Caídos. El mateix decret ja anuncia a qui anirà destinat aquell 
monument, quines mort s'honoraran: "para perpetuar la memòria 
de los caídos en nuestra Gloriosa Cruzada" (Agència Estatal Butlletí 
Oficial de l'Estat, n.d.). Els vencedors tenen el seu monument de 
record, la seva tomba que els honora. 


Segons la previsió inicial, en un any —en plena efervescència franquista 
per la victòria a la guerra- s'haurà d'inaugurar el monument a la finca 

coneguda com Cuelgamuros, a la Serra de Guadarrama. En referència a 
aquest decret, el monument es compondrà d'una Basílica, Monasterio 
y Cuartel de Juventudes" de grans dimensions. Un any després el 
monument no està, ni molt menys, acabat. No serà fins l'1 d'abril de 
1959 que s'inaugurarà, vint anys després del final de la Guerra Civil. 
En aquests divuit anys de retard en les obres hi haurà, entre altres, 
un canvi substancial: s'hi permetrà també enterrar víctimes del 
bàndol republicà. Fins al 1958 el monument estava destinat als morts 
del bàndol rebel, però en aquest any es produeix aquest canvi. Les 
causes es desconeixen, tot i que "se especula que fue una exigencia 
del Vaticano para reconocer la nueva iglesia como basílica" (Solé y 
Lopez, 2019: 308) o que la "fiebre ideológica de victoria y venganza de 
la posguerra, que hubiese podido conllevar una demanda masiva de 
traslados de restos al Valle en 1941 o 1942, se había apagado en 1958, 
y el Régimen disponía de demasiadas criptas y excesivo espacio que 
rellenar" (Solé y López, 2019: 308). 


El1957s'iniciala gestió pel trasllat dels morts al Valle de los Caídos, amb 
la creació d'una comissió dins del Consejo de Obras del Monumento a 
los Caídos. El1958, la comissió envia una circular a tots els governadors 
civils per tal que l'informin de les diferents fosses i enterraments de 
tots els pobles de l'Estat espanyol. Aquell mateix any comencen els 
trasllats que, en un inici, han de tenir el vistiplau familiar, fet que no 
es durà a terme en molts casos. Els trasllats finalitzaran el 1983. 


Al llarg de tots aquests anys es traslladaran milers de víctimes al Valle 
de los Caídos: 33.833 segons la Comisión de Expertos para el Futuro del 
Valle de los Caídos, xifra que podria ser molt superior pel poc rigor en 
dur a terme els trasllats. Una de les fosses que es va traslladar va ser 
una fossa de Tremp, al Pallars Jussà. 


3. JOSEP FERRÉ BORRÀS 


3.1. LA FOSSA DE TREMP 


Tremp, per la seva localització, és un punt estratègic de comunicació 
entre Lleida i la Vall d'Aran, passant pel Pallars Sobirà. És per aquest 

motiu que durant la Guerra Civil va esdevenir un important punt 
de control (Solé i López, 2008). El 7 d'abril de 1938 l'exèrcit rebel, 
concretament les forces de Navarra sota comandament del coronel 
Heli-Rolando de Tella y Cantos, ocupa la ciutat de Tremp. L'ocupació 
de la zona s'amplia resseguint la línia del riu Noguera Pallaresa fins al 
port de la Bonaigua i la Vall d'Aran (Prats, 1991). Aquest fet establirà la 
frontera bèl-lica al Pallars i provocarà l'augment de víctimes a la zona. 
Aquestes seran tant de l'exèrcit rebel (morts al front o en hospitals) 
com de l'exèrcit republicà (presoners afusellats o presoners morts a 
l'hospital). A causa de la gran afluència de cadàvers a Tremp, es va 
habilitar com a cementiri militar una partida de terra —anomenada 
la Cunillera"- contigua al cementiri municipal (Prats, 1991), en què 
s'hi van enterrar bàsicament soldats de l'exèrcit rebel i algun soldat 
republicà. El 1963, aquesta fossa va ser traslladada al Valle de los 
Caídos. 


La Queralt Solé i Barjau al llibre Els morts clandestins. Les fosses comunes 
de la Guerra Civil a Catalunya (1936-1939) enumera 579 víctimes 
traslladades d'aquesta fossa (hi apareix el nom i cognoms a la majoria, 
el lloc de naixement en bastantes d'elles i l'any de naixement, el nom 
del pare, el nom de la mare i la professió en algunes de les víctimes). A 
banda, aporta la informació que 652 víctimes sense identificar també 
hi van ser traslladades (Solé, 2008). Una d'aquestes víctimes que 
enumera la Queralt Solé és un tal José Ferrera Ramón. La informació 
que aporta d'aquesta víctima és, únicament, el lloc de naixement: 
Vila-seca (Tarragona). 


Cal dir que la historiadora Noemí Riudor García a l'octubre del 2019 
va guanyar la 9a. beca Mossèn Jesús Castells amb el projecte "Els 
traslladats del cementiri militar de Tremp al Valle de los Caídos". 
Properament es publicarà el treball i aportarà una informació que serà 
molt interessant per tal de tenir un coneixement molt més profund de 
la fossa de Tremp. 

3.2. ELS CINC NOMS 


La víctima citada per la Queralt Solé —José Ferrera Ramón- és 
clarament un vila-secà. Tot i així, no coincideix amb cap víctima de 
Vila-seca continguda en les llistes de víctimes de la població durant 
la Guerra Civil ni coincideix amb cap persona continguda dins dels 
certificats de naixement de Vila-seca des de 1899 al 1922. La recerca 
de possibles errors a l'hora de transcriure el nom obliga a comparar 
llistes de víctimes traslladades al Valle de los Caídos. 


— A la vveb https://ihr.vvorid/ca/ (vveb que conté un gran buidatge 
de dades sobre víctimes de la Guerra Civil) apareix un tal José 
Herrera Barrón, traslladat al Valle de los Caídos des de la província 
de Lleida amb número de registre 1266/2009. La font d'on extreu 
la informació és del gran treball nomesevoces.net (Associació 
Innovation and Humans Rights, 2017). 


— Segons la documentació de l'Arxiu Municipal de Tremp, referent 
al trasllat de la fossa de Tremp al Valle de los Caídos, apareix un 
tal José Ferrera Barrón. 


— Segons el registre civil de Tremp, apareix una defunció que 
coincidiria amb la persona traslladada al Valle de los Caídos que 
es diria José Ferrera Borràs. El certificat també ens informa que 
seria fill de Esteban Ferrera i de Josefa Borràs. 


— Amb aquesta última dada i fent una comparativa amb les 
víctimes de la Guerra Civil nascudes a Vila-seca, podem afirmar 
que la persona que va ser enterrada a Tremp i que el 1963 va ser 
traslladada al Valle de los Caídos és Josep Ferré Borràs, fill de 
Vila-seca, que també apareix en la documentació del registre civil 
d'aquesta localitat. 


S'ha volgut especificar aquesta comparativa de fonts referent al nom, 
ja que, tot i que són habituals els errors tipogràfics en documentació 
relativa als trasllats al Valle de los Caídos, el cas del Josep Ferré Borràs 
és el més paradigmàtic en trobar cinc noms diferents amb canvis força 

significatius entre ells: José Ferrera Ramón, José Herrera Barrón, José 
Ferrera Barrón, José Ferrera Borràs i Josep Ferré Borràs. Aquests errors 
dificulten la recerca de documentació referent a la víctima. 


3.3. LA FAMÍLIA DEL JOSEP FERRÉ BORRÀS 


El Josep Ferré Borràs va néixer a Vila-seca el 22 de gener de 1921 i és 
fill de l'Esteve Ferré Morell, natural de Vila-seca, i de la Josepa Borràs 
Navarro, natural de Ginestar. Tot i així, la mare vivia des dels onze anys 
a Vila-seca. Ella era la gran de tres germans: el Josep Borràs Navarro 
(nascut el 1899) i el Camil Borràs Navarro (nascut el 1905). La Josepa 
es casa amb un vila-secà, el Josep Ferré Morell, el 1917. La relació de 
la família Borràs amb Vila-seca no és gaire clara però sí que podem 
afirmar que a principis de 1920 els dos germans, el pare (Bienvenido 
Borràs Llop, vidu) i l'avi matern (Josep Navarro Domenech, vidu) 
viuen juntament amb la Josepa i el seu home en una casa al Carrer 
de Sant Pere, 64. Serà també en aquest temps quan tota la família, 
menys la Josepa i l'Esteve, deixaran Vila-seca i aniran a viure a Moja. 
El motiu del canvi és que els germans d'ella, el Josep Borràs i el Camil 
Borràs, començaran a treballar a la cimentera "Cementos y Cales 
Freixa", situada a Santa Margarida i els Monjos. Allà, el Josep Borràs 
coneixerà la Maria Mitjans Mitjans, natural de Moja, i S'hi casarà el 
1925, establint-se definitivament a en aquesta localitat. Pel que fa 
al Camil, tindrà més relació amb Vila-seca degut a visites i estades 
de llarga durada que fa a casa de la seva germana Josepa. Així doncs, 
podem afirmar que almenys, segons el padró municipal, el 1924 i el 
1927 viurà a la casa familiar de Vila-seca. 


La Josepa i l'Esteve tindran un altre fill, l'Esteve Ferré Borràs, el març 
de 1923. El fet que el Camil visqui períodes a Vila-seca farà que tant 
el Josep Ferré Borràs com el seu germà, l'Esteve, tinguin més relació 
amb ell. La família viu de la pagesia: tenen terres pròpies de secà i 
l'Esteve Ferré Morell porta terres arrendades. Els cultius principals 
que tenen, a part d'horta, són oliveres, vinya i garrofers. 


El 12 de març de 1931, la Josepa Borràs Navarro morirà amb trenta-sis 
anys a causa d'una broncopneumònia. L'Esteve Ferré Morell es quedarà 

vidu però en pocs mesos establirà una relació amb la Marcel-lina 
Vallbona Carreté, natural de Vila-seca. Era vídua de Jaume Guardiola 
Ferrando i amb aquest matrimoni havien tingut dues filles: la Mercè 
(nascuda el 1922) i la Clàudia Guardiola Vallbona (nascuda el 1924). El 
febrer de 1934, l'Esteve i la Marcel:lina es casen. Així doncs, el nucli 
familiar està compost pel matrimoni i quatre fills dels matrimonis 
anteriors: dos nois fills de l'Esteve (el Josep i l'Esteve) i dues filles 
de la Marcel:lina (la Mercè i la Clàudia). A més, el 16 de febrer de 1936 
neix la Montserrat Ferré Vallbona, filla del nou matrimoni. El mateix 
dia se celebren eleccions generals a Espanya, les terceres de la Segona 
República. En aquest cas, hi haurà una clara victòria del Front Popular, 
coalició d'esquerres a nivell estatal. A Catalunya també guanyarà la 
coalició d'esquerres que portarà el nom de Front d'Esquerres. 


Josepa Borràs Navarro amb el seu marit 
Esteve Ferré Morell i els dos fills: Josep 
Ferré Borràs (agafant el braç del seu pare) 
i Esteve Ferré Borràs (davant la seva mare. 
Finals de la dècada de 1920. 

344. LA GUERRA CIVIL I EL JOSEP FERRÉ BORRÀS 


El 17-18 de juliol de 1936 un cop d'estat militar fallit contra el 
Govern democràtic de la República Espanyola iniciarà la Guerra Civil 
Espanyola. Catalunya es mantindrà com a territori fidel a la República. 


Pel que fa al matrimoni del Josep Ferré Morell i la Marcel:-lina Vallbona 
Carreté, tenen cinc fills a casa seva: una filla de pocs mesos, dos fills 
adolescents del pare i dues filles adolescents de la mare. La Marcel'lina 
no veurà amb bons ulls que convisquin els quatre fills adolescents, per 
la qual cosa els dos nois passaran temporades a Moja amb els seus 
tiets, sobretot amb en Camil. El Camil, que es presentarà com a soldat 
voluntari per a l'Exèrcit Popular de la República el setembre de 1936, 
anirà convencent al Josep Ferré Borràs de la necessitat de lluitar per 
la República. Aquest fet no agradarà al seu pare i la relació entre pare i 
fill es veurà perjudicada. El Josep Ferré Borràs finalment es presentarà 
com a voluntari per a l'Exèrcit Popular de la República amb encara no 
16 anys, podem pensar que s'incorpora el 1938, ja que segons la família 
sempre va estar al front en territori català. Des del front del Segre 
envia cartes a Vila-seca, actualment desaparegudes. Van destinades al 
seu germà degut a la mala relació amb el seu pare. De les cartes només 
podem assegurar que donava sempre molts records a la seva germana 
petita: la frase "recuerdos para todos y besitos a la pequefia Montse" 
va deixar empremta a la Montserrat Ferré. 


De sobte, la família deixa de rebre cartes. La informació que li arriba 
i que recordava l'Esteve Ferré Borràs era que una nit mentre el Josep 
dormia en una tenda al front del Segre, l'exèrcit franquista va atacar el 
campament i va matar a molts soldats. 


La família tindrà molt present el Josep Ferré Borràs, intentaran saber 
què va passar i buscar el seu cos però no obtindran cap resultat. Serà 
el 1941, quan des de les autoritats franquistes es crida la lleva de 1942 
per tal de fer el servei militar, que necessitaran certificar la seva mort. 
És per això que el 17 de maig de 1941 apareix al registre civil de Vila- 
seca el seu certificat de defunció. Els testimonis Josep Devesa Martí 
i Esteve Casas Aguiló certifiquen que el 10 de juliol de 1938 el Josep 

Josep Ferré Borràs poc temps abans de marxar 
alfront. Primera meitat de la dècada de 1930. 


Ferré Borràs va morir per acció de guerra el front del Segre. Aclareixen 
que "se encontraba como movilizado forzoso por los rojos". El 18 de 
maig de 1941, un dia després, a la documentació de lleves apareix com 
a baixa per mort i "ignorado paradero". 


Més endavant, i segons les entrevistes realitzades pel Ramon Farriol 
Clavé a familiars, Josep Ferré Borràs es va presentar com a voluntari 
per l'exèrcit republicà i va morir a un camp de concentració de França. 


A la família hi haurà un record permanent del Josep Ferré Borràs. No 
hi haurà cap tabú per tal de xerrar d'aquest familiar ni del seu tràgic 
final. El constant record es pot demostrar pel lligam que tenia i té la 
seva germana de part de pare i que tenia només mesos quan va marxar 
al front. La Montserrat Ferré Vallbona sap la història, la recorda, pensa 
encara el 2020 amb el seu germà i porta una foto del Josep Ferré a la 
cartera. 

35. EL CAMIL, EL TIET I LA MILITÀNCIA 


El Camil Borràs Navarro va ser el tiet del Josep Ferré Borràs. Va ser ell 
qui el va introduir en la consciència política i, sobretot, en la necessitat 
de defensar la República. La relació que s'estableix tant a Vila-seca 
com a Moja fan que el Camil pugui transmetre la seva ideologia al 
Josep. És interessant doncs, veure com es va formar políticament el 
Camil. 


Va néixer a Ginestar el 18 d'abril de 1905. Durant els anys 20 i principis 
dels 30 la seva vida transcorrerà entre Vila-seca, a casa de la seva 
germana, i Moja, a casa del seu germà. A Moja, treballarà a la cimentera 
(Cementos y Cales Freixa" i es pot pensar que és en aquest ambient de 
treball quan s'introdueix en les idees anarcosindicalistes de la CNT, el 
sindicat hegemònic a Catalunya en aquells anys, on s'hi afiliarà el1934. 
Amb l'esclat de la Guerra Civil es presentarà com a voluntari el 12 de 
setembre de 1936 dins l'Exèrcit Popular de la República, concretament 
de la 28a Brigada de Sanitat. Va ser detingut a Alacant i tancat al camp 


Camil Borràs Navarro i Teresa Pellicé Calvet a 
la casa dels Monjos a principis dels anys 60. 
Fons "Forné Pellicé". 

de concentració d'Albatera acusat de pertànyer a la CNT i ser voluntari 
de l'Exèrcit Popular de la República. El 20 d'abril de 1939 el tanquen a 
la presó d'Oriola, també a Alacant. El 14 de gener de 1941 és traslladat 
a la presó de Vilanova i la Geltrú. El 23 de febrer del mateix any serà 
posat en llibertat i mesos després, el 23 de desembre del 1941 es casarà 
a Moja amb la Teresa Pellicer Calvet, vídua de Montblanc. No tindran 
fills, tot i que la Teresa té dues filles de l'anterior matrimoni. 


3.6. ENTRE TREMP I EL VALLE DE LOS CAÍDOS 


El desconegut desenllaç del Josep Ferré Borràs per part de la seva 
família té la resposta en la documentació que es troba al registre 
civil de Tremp, a l'Arxiu Municipal de Tremp i a l'Arxiu General de 
l'Administració (Alcalà de Henares). Així doncs, el 28 de desembre de 
1938 registren un certificat de defunció a Tremp. La informació és força 
detallada i identifica clarament al Josep Ferré Borràs: "defunción de 
José Ferrera Borràs, de edad 18 afios (tot i que encara faltaven uns dies 
perquè els complís), natural de Vila-seca, província de Tarragona, hijo 
de D. Esteban Ferrera y de Dofia Josefa Borràs". Segons el certificat 
és un soldat presoner que va morir en un centre quirúrgic el 27 de 
desembre degut a les lesions rebudes per acció de guerra. La víctima 
serà enterrada al cementiri militar de Tremp el 29 de desembre del 
1938. 


La informació fa pensar que el Josep Ferré es trobaria lluitant al front 
Segre-Pallaresa i que en un moment donat és ferit i capturat per 
V'exèrcit franquista. Aquest el traslladarà a l'hospital, on morirà. 


Aquesta fossa del cementiri militar de Tremp, tal i com s'ha explicat, 
serà traslladada el 10 d'abril de 1963 al Valle de los Caídos. El cos es 
va col-locar el 19 d'abril de 1963 al columbari 7761, al tercer pis i a la 
cripta esquerra. Segons el llibre d'inhumacions que, suposadament 
recull el nom de tots els enterrats al Valle de los Caídos, el Josep Ferré 
Borràs té el número 21.789. 

4. CONCLUSIONS 


Aquesta recerca està inclosa dins d'un projecte d'investigació més 
ampli que engloba totes les víctimes identificades de la província de 
Tarragona traslladades al Valle de los Caídos entre el 1958 i el 1983 
(així doncs, s'aprofita aquesta revista per tal de fer una crida a tothom 
que pugui tenir informació sobre aquest cas particular o de qualsevol 
altre de la província de Tarragona i comunicar-ho al Centre d'Estudis 
Vila-secans Maria Elena Maseras). Fins a la data d'edició d'aquesta 
publicació, consten nou persones nascudes a diversos municipis de 
la comarca del Tarragonès enterrades al Valle de los Caídos. De Vila- 
seca, la única víctima que, fins al moment, apareix a la documentació 
consultada, és el Josep Ferré Borràs. Hi ha una desena víctima que, tot 
i constar a la documentació, reposa al cementiri del poble natal. 


Aquest estudi sobre el cas del Josep Ferré Borràs ens permet veure 
una casuística que es repeteix en moltes altres famílies: un soldat 
d'ideologia republicana convençuda que és traslladat al Valle de los 
Caídos, monument d'enaltiment del franquisme, i la família desconeix 
aquest destí. En el cas que ens pertoca, a més, els familiars també 
desconeixien el desenllaç que va patir el Josep amb la Guerra Civil i 
l'enterrament al cementiri militar de Tremp. La guerra li va robar la 
vida i el franquisme, la mort. És per aquest motiu que la seva família 
no tenia un lloc concret, identificat, on recordar el familiar mort i, per 
tant, poder passar el dol plenament. 


El franquisme va utilitzar la mort del Josep, com tants d'altres, per tal 
de construir un relat de victòria i, per ara, l'anomenada democràcia que 
fa més de quaranta anys que tenim no ha resolt aquesta problemàtica. 
La democràcia no ha fet els passos necessaris per tal que la societat 
realitzi una catarsi i, finalment, es faci justícia per les injustícies que 
es van viure durant la Guerra Civil i la dictadura franquista. Sembla que 
en els últims mesos del 2019 i els primers del 2020 les intencions del 
Govern espanyol són diferents. Esperem que aquestes es tradueixin 
en fets i que aquest fets siguin ambiciosos. Sabem que la inacció que 
ha governat fins l'actualitat provoca que moltes injustícies siguin 
impossibles de revocar-se: Francisco Etxeberria, un reconegut metge 

forense que s'ha implicat en centenars d'exhumacions de la Guerra 
Civil, en una entrevista feta per Sílvia Marimon al diari Ara el 7 de juny 
del 2019 ens comentava que només es podrien recuperar entre el 1090 
i el 2090 de les víctimes de la Guerra Civil (Ara, 2019). El percentatge 
restant no serà ni analitzat ni recuperat. Víctimes que no podran ser 
enterrades a prop dels seus i famílies que desconeixeran el desenllaç de 
persones estimades. L'enterrament com a complexitat paradigmàtica 
de l'ésser humà que comentàvem just al principi, en molts casos, en 
masses casos, no es va podrà dur a terme. L'Estat espanyol del segle 
XXI segueix jugant amb la mateixa inhumanitat que el franquisme. 


Entre un 1090 i un 209b de les víctimes es podran recuperar, diu el 
Francisco Etxeberria. Treballem perquè sigui així i que d'aquí un 
temps no ens haguem de lamentar de més temps perdut, de perpetuar 
les dinàmiques franquistes i de més inhumanitat. 


AGRAIMENTS 


He d'agrair a la Pineda Vaquer la seva recerca inicial que va ajudar a 
identificar els familiars de la víctima. Com s'ha pogut veure a l'article, 
degut a la diversitat de noms de la víctima, no va ser una tasca fàcil. 
També voldria donar les gràcies a la Montse Garriga pel seu temps, 
la seva motivació, implicació i recerca. Sense ella aquest treball no 
hagués sigut tant complert. També voldria agrair a la Ivana Aylagas 
de l'Arxiu Municipal de Vila-seca per la seva disponibilitat i al Toni 
Guillemat per la recerca i la paciència. 

ELS ESPAIS DE LA MEMÒRIA 


— David Melero Domènech — 


Agrupació Cultural de Vila-seca 


Els espais de la memòria reflecteixen el grau de democratització d'un poble. En aquest estudi se'ns proposa 
una comparació i reflexió de tres d'aquests espais: la Fundació Museu de la Paz a Guernila (País Basc), el 
emorial i Museu d'Auschuitz-Birenau d'Alemanya i el Memorial de l'11 de Setembre a Nova Yortç, Així 
mateix, observarem tres models diferents de divulgació històrica. 


PARAULES CLAU: Divulgació, Fundació Museu de la Paz, Guernila, Memorial i Museu d'AuschuvitzBirtenau, 
emorial de l'1 de Setembre. 


Permeteu-me que us presenti un breu treball realitzat dins del marc 
de l'assignatura "Espais i intervenció cultural" del màster sobre 
gestió cultural que curso a la UOC. En aquest cas, ens demanaven que 
comparéssim la Fundación Museo de la Paz, de GerniXa, el Memorial 
and Museu d'Auschvvitz-BirRenau i el Memorial de l'11S a Nova Yorx. 


Pel que fa al relat narrat a cada museu, la Fundació de GuerniXa va 
ser el primer museu de tot l'estat espanyol dedicat a la pau. En un 
principi, s'hi explicava el terrible atac i bombardeig que va patir la 
vila de Guernixa durant la Guerra Civil espanyola, però amb el temps 
es va pasar d'aquesta visió localista a presentar un museu dedicat 
a la pau, per impulsar-la, treballar-la i posar com exemple del que 
hi succeí allà el 26 d'abril de 1937. D'altra banda, el museu del camp 
de concentració d'Auschvvitz (que he tingut l'honor de visitar tres 
cops per motius laborals i familiars) esdevé un espai de la memòria 

històrica dels horrors del nazisme i de l'Holocaust. En aquell indret 
polonès es va crear una màquina terrible de mort des de 1940 a 1945, 
amb la intenció primera de tenir-hi presoners de tot tipus (polítics i de 
guerra)i posteriorment assassinar massivament els jueus de l'Europa 
ocupada juntament amb minories ètniques com els gitanos o persones 
homosexuals. Auschvvitz ha esdevingut el símbol del que la humanitat 
és capaç de fer per exterminar tots aquells que no pensen com el poder 
establert. 


Finalment, el memorial de l'11S a Nova YorE pretén recordar les 
víctimes de l'atemptat terrorista sobre les Torres Bessones l'11 de 
Setembre de 2001. També recorden les sis persones assassinades el 
1993 al mateix indret. A través d'unes catarates, fan referència a les 
dues torres que es van destruir en aquell moment i a totes les persones 
que hi van perdre la vida, a través dels seus noms inscrits per tot el 
monument. 


Pel que fa al patrimoni que custodien, conserven i difonen, considero 
que Sí que podem parlar d'un patrimoni comú entre els tres museus. 
Parlem del patrimoni en favor de la pau i en contra de la violència 
extrema que exemplifiquen els tres indrets (Guerra Civil, Holocaust 
i terrorisme). Certament, parlem de tres tipus de guerres amb 
diferències evidents però amb un relat similar: són exemples del que 
succeeix en temps de no-pau, exemples de la barbàrie humana quan 
es perd el respecte entre iguals. Ens mostren textos i vivències de 
persones referents en aquests indrets, sigui tant dels organitzadors 
de la massacre (feixistes i terroristes) com de les víctimes (habitants 
de Guernixa, jueus i ciutadans de Nova YorX). També hi trobem 
fotografies i utensilis de víctimes i botxins en els tres llocs, tot un 
relat per entendre què hi va passar en aquell moment que intenten 
descriure. 


En quant a la seva funció educadora, podem dir que el museu de 
Guernixa té com a objectiu "la difusió de la cultura de la pau". Disposa 
d'un departament d'educació que realitza dossiers i s'encarrega de les 
visites a escolars, amb diversos tallers didàctics sobre la pau, les seves 
eines, o els moments d'absència de pau per treballar amb alumnes 
durant la visita. 

El museu d'Auschvvitz presenta diverses activitats didàctiques. 
D'una banda, a través de la pàgina vveb ens informen de diversos 
seminaris i conferències realitzats en els darrers anys. En destaquem 
també el material adreçat a docents i alumnes amb classes online i 
presentacions sobre les "Veus de la memòria". 

Penso que la pàgina vveb del Memorial 11S és la que destina més 
recursos directament a l'ensenyament i la pràctica docent. De fet, 
les altres dues en Si, a través de textos i imatges són molt completes, 
però aquesta darrera hi dedica molts esforços a explicar què va passar, 
causes i conseqiiències. Val a dir, també, que penso que hi ha una clara 
voluntat política en el relat, fruit del patriotisme nord-americà. Hi 
trobem recursos per nivells educatius, organització de la visita escolar 
i també permeteu-me destacar les línies del temps, amb imatges, 
vídeos i sons del dia. Com a docent, aprecio molt les propostes d'unitats 
didàctiques que hi trobem, i que tenen molta utilitat per treballar el 
tema. Estic segur que als Estats Units es deuen emprar molt aquests 
recursos proposats. 

Finalment, en el treball ens feien pensar en algun espai de la 
memòria proper, local. A Vila-seca (el Tarragonès) tenim constància 
de bombardejos des de març de 1937. Trobem bombardejos a trens que 
estaven a la mateixa estació. El 28 de desembre, en un atac atribuit 
a l'aviació alemanya, cap a les set del vespre, un hidroavió volant a 
baixa alçada va deixar caure la munició al carrer de Sant Antoni i va 
provocar la mort d'onze persones. Ràpidament es van desplaçar des 
de Tarragona els serveis d'auxili, que van rescatar d'entre la runa 
tres homes i una dona (OTINA, P., 2013). Aquests bombardejos van 
destruir dues cases del carrer de 
Sant Antoni de Vila-seca, on hi 
havia diverses persones. Quan 
mirem documents gràfics de inicis 
dels anys quaranta encara trobem la 
runa de les cases al terra. Estaria bé 
que tiressin endavant les iniciatives 
que demanen crear algun tipus 
d'informació del que va succeir en 
aquells indrets. 


Sistema d'altaveus per avisar dels atacs. Sembla que 
aquest fou el motiu del bombardeig de les cases del carrer 
Sant Antoni. A sota la casa dels altaveus, ca Còrdova, hi 
hauria un refugi. 

Com poden veure, potser es pot ampliar moltíssim la informació però 
com a breu treball d'aproximació a indrets de la memòria diferents crec 
que mostra allò que se'ns demanava, l'interès pel record, la docència, 
el respecte i la voluntat de no repetir errors massa continuats en el 
passat. 


Fotografia del 1940 on encara es veuen 
les cases bombardejades el 1937. 


Fundación Museo de la Paz de GuerniRa: 
http://fvvvvv. museodelapaz.org/. 


Auschuvvitz-Birxenau. Memorial and Museum: 
http://fAvinv.auschvvitz.org.pl/. 


Memorial 115: 
https://fvvvvv.911memorial.org. 

POR, FAM, MEMORIA" 


— Aida Arjona, Andrea Crespo, — 
Irma Díaz i Rut Ulrich 


Alumnes de l'IES Ramon Barbat de Vila-seca 


Les alumnes de quart de l'ESO de l'Institut Ramon Barbat i Miracle, ara ja de segon de Batxillerat, Aida 
Arjona, Andrea Crespo, Irma Díaz i Rut Ulrich, amb la col-laboració de Marisa Rodríguez i Ginés Puente, 
presenten i expliquen com es va realitzar i elaborar el documental titulat Por, fam, memòria, un breu recull 
d'imatges i meravelloses entrevistes que intenten fer veure, en una mica més de tretze minuts, com els seus 
familiars van viure la Guerra Civil i la Posteuerra als diferents espais de l'estat espanyol. 


PARAULES CLAU: Divulgació, Documental, Guerra Civil, Memòria històrica. 


Por, fam, memòria" és el documental realitzat per quatre alumnes 
de 4t d'ESO de l'Institut Ramon Barbat i Miracle: Aida Arjona, Andrea 
Crespo, Irma Díaz i Rut Ulrich. Basant-se en la memòria dels seus avis 
i àvies, en documentació audiovisual i en bibliografia ens situen en 
plena 2a. República, Guerra Civil i Postguerra espanyola viscuda arreu 
de diverses poblacions del territori. 


El projecte va ser una proposta de Ginés Puente, professor d'història 
de la Universitat de Barcelona, quan donava classe a l'Institut Ramon 
Barbat de Vila-seca, i de la Marisa Rodríguez, professora del mateix 
institut i tutora de Ginés a les pràctiques. 


Ambdós docents van encomanar, com una part de la unitat didàctica, 
que s'havien de fer tres preguntes als avis i àvies: quina edat tenien 
durant la Guerra Civil, on vivien i què recordaven d'aquells anys. Les 

respostes obtingudes van ser tan interessants que va sorgir la possibil- 
itat de realitzar un documental com a treball voluntari. Fou d'aquesta 
manera que les quatre adolescents no van dubtar en participar-hi. 
Com ajudant de direcció i producció van comptar amb Marisa Rodrí- 
guez, professora de Geografia i Història de les quatre alumnes. A més, 
van tenir la col-laboració d'Isabel Sentís (correctora lingúística) i de 
Marina Hortal i Joana Ma. Parrilla, que van cedir contingut audiovisual 
per al projecte. 


Els testimonis entrevistats van ser en Salvador Martí i la Ma. Rosa 
Roigé (avis de l'Aida Arjona, nascuts tots dos a Vila-seca), la Juana 
Lara (besàvia de Joana Ma. Parrilla, nascuda a Algeciras), en Vicente 
Ulrich i la Ma. Teresa Redondo (avis de Rut Ulrich, nascuts a Tarrag- 
ona i a Palència, respectivament) i la Fermina Alcaraz (àvia d'Andrea 
Crespo, nascuda a Múrcia). 


Cal dir que totes les gravacions d'entrevistes i muntatge del docu- 
mental van estar realitzats fora de l'horari escolar, com un treball 
voluntari. Les quatre alumnes, junt amb en Ginés i la Marisa, quedav- 
en per la tarda a l'institut per a muntar tot aquest projecte. 


TESTIMONIS DE LES DIRECTORES: 


AIDA ARJONA 


SEn el meu cas vaig decidir participar en el muntatge " 
d'aquest documental per dues raons. En primer lloc, la 
idea de tot el projecte em va semblar molt interessant 
perquè es basava en testimonis tan reals i propers 
com els nostres avis, i en segon lloc, m'encanta editar 
vídeo. És per això que, junt amb la col-laboració d'en 
Ginés i la Rut, em vaig dedicar a muntar tota la part 
audiovisual. I de veritat, vaig gaudir-ho moltíssim. 
La part de l'explicació històrica és la que més treball 
ens va portar. Primer de tot havíem de cercar la 
informació per a després sintetitzar-la i muntar 
el guió. Un cop teníem el guió vam haver de gravar 

Vàudio per a poder incloure'l al vídeo. A més, 
necessitàvem cercar també vídeos amb contingut 
històric per a poder mostrar visualment el que 
explicàvem. Finalment, quan ja ho teníem tot, vam 


I muntar-ho amb el programa d'edició". I 


ANDREA CRESPO 


"La història sempre ha estat un tema que m'ha " 
interessat molt, és per això que vaig voler formar part 
d'aquest projecte. El fet de muntar un documental 
basant-nos en el record dels nostres avis m'ha permès 
adquirir nous coneixements d'aquella època que 
encara segueix molt viva en la memòria de la gent, a 
més d'experimentar les emocions viscudes en aquells 
moments. 

Buscar un nom per al nostre documental també ens va 
fer pensar bastant. Volíem un títol que resumís molt 
bé tota la informació que havíem inclòs en ell, a més 
de ressaltar als nostres protagonistes. 

Sens dubte, un dels millors treballs que he realitzat 


i durant el recorregut de la ESO". i 


IRMA DÍAZ 


í f Encara que fos un treball voluntari i fora de l'horari I 


escolar no vaig dubtar en participar-hi. M'interessa 
molt la història i sabia que aquesta era una bona 
oportunitat per ampliar els meus coneixements. A 
més, quan quedàvem per la tarda a l'institut per a 
continuar amb el muntatge del documental passava 
una bona estona amb les meves companyes. 

El documental vam decidir organitzar-lo en diverses 
parts, intercalant explicació històrica amb les 


l entrevistes gravades als nostres avis." / 

RUT ULRICH 


Vam pensar diverses opcions possibles per al títol del " 
nostre documental fins que finalment va sorgir la idea 
de "Por, fam, memòria". Sens dubte la vam considerar 
la millor opció: amb aquestes tres paraules podíem 
resumir tot el contingut exposat al nostre audiovisual. 
Considero que haver pogut entrevistar testimonis 
reals d'aquests esdeveniments històrics ha estat una 
experiència molt gratificant. Crec que els joves no som 
conscients del tresor que tenim amb tots els records i 


vivències que tenen els nostres avis i que ens poden 
H transmetre tan fàcilment" I 


GINÉS PUENTE 


Quan el setembre del 2017 havia de començar a fer el màster que 
m'havia de dotar de les nocions bàsiques per a dedicar-me a la docència 
se'm va fer tot un món. Feia anys que em resistia a realitzar-lo, ja 
que tenia por a no estar a l'alçada de la responsabilitat que suposa 
ensenyar. L'ensenyament, per definició, és el procés de transmissió 
d'una sèrie de coneixements, tècniques i normes que, a través de 
diversos mètodes, es traspassen— normalment- de professors i 
professores a alumnes. Ensenyar, per a molts i moltes — i també per 
a mi—, significa altrament difondre valors i guiar a l'alumnat a saber 
pensar, a Saber explotar les habilitats, a argumentar i a cercar per si 
sols, i això no és una tasca gens fàcil. 


Un cop vaig tenir les nocions teòriques vaig haver de realitzar les 
pràctiques. Aquestes les vaig fer a l'Institut de Secundària Ramon 
Barbat i Miracle. La professora titular d'història, la Marisa Rodríguez, 
em va guiar, em va aconsellar i em va ensenyar a ensenyar. Gràcies al 
seu mestratge em vaig poder ficar davant dels i les alumnes de quart 

de l'ESO. A banda del temari teòric del que em vaig encarregar —la 
Segona República i la Guerra Civil espanyola— la Marisa i jo mateix 
vam proposar a l'alumnat fer entrevistes a les persones de major 
edat de la família amb la voluntat d'apropar-los als testimonis sobre 
el període històric que estàvem estudiant. L'objectiu concret fou 
el de saber com aquests i aquestes havien viscut la Guerra Civil i la 
postguerra o —degut a l'edat de molts dels avis i àvies— que els hi 
havien explicat els seus predecessors. 


Els excel-lents resultats de molts d'aquests treballs de camp ens 
va motivar. Va ser aleshores quan vam proposar fer el documental. 
Això suposava fer un treball voluntari que s'havia de dur a terme fora 
d'hores lectives. Només quatre noies van acceptar la proposta: Aida 
Arjona, Andrea Crespo, Irma Díaz i Rut Ulrich. 


Potser aquesta no va ser seguida per la majoria, però només amb el 
compromís, l'empenta, el criteri (i també els riures) que van mostrar 
les alumnes vaig comprendre que la meva petita aportació, el meu 
granet de sorra, havia servit per arribar a l'objectiu principal del 
màster: ensenyar i aprendre. 


Durant aquelles tardes tancades al departament d'Història de l'institut 
vaig trobar-me, gràcies a totes elles, amb la meva veritable vocació: la 
docència. Ara, un cop he acabat el màster i les pràctiques, me n'adono 
que sí, que estic preparat per a transmetre i difondre coneixements 
d'història, però —també— estic preparat per aprendre, perquè fent 
aquesta activitat la transmissió de coneixements ha estat mútua. 


Per acabar voldria dir que " Por, fam i memòria" és un documental fet 
amb rigor i interès per la història i cal posar en valor la feina feta per 
aquestes excel-lents alumnes. Moltes felicitats i moltes gràcies a totes 
quatre. Endavantl 


MARISA RODRÍGUEZ 


La història és una disciplina, protagonitzada per nosaltres mateixos, 
que mitjançant l'estudi del passat ens permet conèixer i entendre 

millor la realitat actual. Després d'estudiar el tema de la II República i 
La Guerra Civil espanyola, vam fer la sortida dels Llocs de la Memòria 
a Tarragona. Aquesta sortida va apropar els alumnes al temps 
estudiat. A partir d'aquí, els vam proposar la realització d'una petita 
àudio-entrevista als seus avis i àvies, per tal que, d'aquesta manera, 
s'apropiessin del tema d'una forma molt més personal i directa. La 
nostra intenció era motivar i implicar els alumnes en el seu procés 
d'aprenentatge, de potenciar un ambient de cohesió i cooperació a 
l'aula, de fomentar la creativitat i les ganes de conèixer més. 


Els alumnes van respondre molt béi es van posar a treballar. El resultat 
va ser molt variat, però crec que la majoria d'ells van gaudir i es van 
implicar. Però, com ha dit el Ginés, l'Aida Arjona, l'Andrea Crespo, la 
Irma Díaz, la Rut Ulrich i la Joana Ma. Parrilla ens van sorprendre amb 
les entrevistes. 


La recollida de testimonis personals i d'històries de vida és una altra 
forma d'estudiar la història, donant protagonisme a la gent corrent i 
anònima i basada en el diàleg i la comunicació amb familiars, veins, 
persones grans... Aquest treball els va suposar sortir de l'escola, 
millorar la seva comunicació, adquirir nous coneixements, però, 
també, valorar de forma diferent les vides dels seus avis i àvies, que 
moltes vegades creien sense interès, i apropar-los una miqueta més 
a ells. 


En el documental "Por, fam i memòria" aconsegueixen suscitar el 
nostre interès, ens commouen i ens fan entendre com de significatiu 
va Ser cada segon, cada canvi, cada lloc. Han recollit dades sobre les 
seves famílies i han fet història. Ens ensenyen que tots i cadascun de 
nosaltres hi tenim a veure. A més, aquestes petites històries són la 
base que sustenta i produeix la gran història. Tanmateix, també les 
prepara per al món en què viuen. 


Documental "Por, fam i memòria" a Youtube. 

MEMORIA ORAL D'UNA REFUGIADA DE LA GUERRA CIVIL 


— Pineda Vaquer Ferrando — 


Centre d'Estudis Vila-secans Maria Elena Maseras 


Transcripció de l'entrevista de memòria oral enregistrada l'any 2010 a Maria Valentín Neira (Madrid, 1924 
- Vila-seca, 2020), en què relata la seva experiència com a nena refugiada de la guerra civil a Vila-seca, a 
més d'altres questions relacionades amb la seva història de vida. 


PARAULES CLAU: Memòria oral, història de vida, refugiats guerra civil, Vila-seca. 


L'any 2010, des de la Biblioteca Pública de Vila-seca, se'ns va fer Den- 
càrrec a Josep García Varo i a mi d'enregistrar diverses entrevistes 
de memòria oral a un total de sis vila-secans i vila-secanes (Josep es 
va encarregar de les qiiestions tècniques de la gravació, mentre que 
jo vaig ser la responsable de l'estructura i el guió de les entrevistes). 
L'objectiu d'aquestes entrevistes era fixar la memòria oral dels anys 
de la guerra civil i la postguerra de Vila-seca i també les històries de 
vida de les persones que vam entrevistar. 


D'aquestes entrevistes, totes remarcables, s'ha volgut transcriure 
una part de la que vam fer a la María Valentín Neira (Madrid, 1924 - 
Vila-seca, 2020), com a homenatge després del seu traspàs el passat 
mes d'abril, en el marc de la pandèmia de COVID-19. 

La María va néixer al barri de Lavapiés de Madrid l'any 1924, en el si 
d'una família humil (els seus pares eren sastres). Com tantes altres 
famílies, els estralls de la guerra civil, amb problemes d'abastiment a 
la població civil, en especial a les grans ciutats, van obligar la mare de 
la María a enviar-la junt amb els seus germans petits fora de Madrid 
per tal de garantir que estiguessin ben alimentats. En aquest esta- 
tus de refugiats van arribar a Vila-seca l'any 1938, quan la María tenia 
catorze anys, i la van acollir una parella sense fills, l'Antonino Guar- 
diola i l'Antonieta Dutrem. Abans i tot d'acabar la guerra, la mare de 
la María va arribar a Vila-seca per buscar els seus fills, però la María 
finalment es va quedar aquí amb la seva família d'acollida. Pocs anys 
després, es va casar amb Josep Graset, amb qui va tenir dos fills. 


En aquesta transcripció, s'ha volgut mantenir l'estructura de la con- 
versa que es va mantenir amb la María Valentín, marcant les diferents 
temàtiques tractades, d'entre les quals destaca la seva experiència 
com a refugiada de la guerra civil. 


L'entrevista a la María, juntament amb la resta de vila-secans i vi- 
la-secanes entrevistats, es pot consultar a la vveb d'història local de la 
Biblioteca Pública de Vila-seca, en l'apartat "Les veus de la memòria": 
http://vvivyv.bibliotecavila-seca.cat/iveb/historia-local/veus-de-la- 
memoria. 


1JO, COM QUE ERA LA MÉS GRAN, NO EM VOLIA NINGÚ" 


Jo sóc madrilenya. Vaig néixer a la calle de Lavapiés, número 34. Érem 
quatre germans, dos nois i dugues noies. Dos eren pelirrojos i dos 
érem bastant rossets. I érem una família pobra, vivíem en una casa 
molt pobra. Al barri, hi ha la calle de Lavapiés i la plaza, naltros vivíem 
a la plaza. Era una plaça com llargaruda. Tiraves carrer avall i llavons 
era la plaza de Lavapiés, que hi havia una font que rajaven quatre ca- 
nals d'aigua diàriament, nit i dia. 


Lo pare i la mare eren sastres. Hi havia un onclo de la mare que era lo 
que diríem lo jefe, i li anaven a buscar roba de confecció i feien abrics, 

La María Valentín de jove. 


americanes, pantalons... I tenia un parent, la mare, que era capità de 
guerra, i la mare era analfabeta, no sabia ni llegir ni escriure, i pobreta, 
tot s'ho creia. Aquest xic venia molt a casa i deia "Aqueixa canalla se 
te moriran de ganal". Jo estava com un fideu. I el metge li deia: "Por- 
ta-la a aqueixes excursions que porten la canalla fora i se te posarà bé, 
perquè aqueixa xiqueta està... ". Hasta se'm veien les glàndules, tot. 


L'any 36 va esclatar la guerra, i l'any 36 vaig marxar de Madrid, per- 
què aquest xic no parava d'atabalar la mare, i la mare, com que no 
s'havíem separat mai de la vida d'ella, no ho volia, i deia: "No, no, si 
es moren, que es morin amb mi". Però el pare va dir: "Home, també és 
una llàstima, que si poden estar bé... ". Perquè allí les botigues estaven 
tancades. Te donaven lo raccionament, amb una cartilla que teníem, i 
te donaven una mica d'arròs, de fesols, de llenties, lo pa, un xusquet... 


Érem sis persones i lo pare i la mare treballaven molt, pobrets, tenien 
dugues màquines en una habitació molt gran, però, és clar, havien de 
passar la casa. Casa meva era una casa d'aquelles antigues, que hi ha 
un pati i a tot lo tomb, dos pisos. Los que donaven al carrer tenien ai- 
gua i vàter, a casa, però naltros no. Naltros teníem com una capelleta 
amb una aixeta i havíem d'anar a buscar l'aigua allí i fer les necessitats 

en un vàter tots los veins, Si érem vuit o deu, tots anàvem allí. Teníem 
com una tablilla, que deien, i te la penjaven: "Aqueixa setmana te toca 
amb tu". La mare, pobreta, perquè a la nit no sortiguéssim, si teníem 
pix o això, posava una ferrada i ho féiem allí i al dematí ho llençàvem 
i ho netejàvem. Però érem feliços, perquè com que no havíem conegut 
res més... No ens va faltar mai un plat de menjar. 


La mare tenia una planxa grossa, així, que era per planxar els abrics i 
tot això. I a mi lo pare, pobret, em deia: "María, ven a poner la sarga". 
La Sarga era un drap mullat que el posaven als hombros i hi passaven 
aquelles planxes. 


Jo em vaig haver de cuidar sempre dels petits, perquè la mare tot lo 
dia cosia. Llavons va venir la guerra i aquell xic per fi li va donar ente- 
nent a la mare que ens portaria a un puesto que no ens faltaria menjar, 
que estaríem molt bé i que acabada la guerra tornaríem cap a casa. 
Ens van portar cap aquí, me penso que era cap als voltants de Nad- 
al. Vam passar moltes peripècies, pel camí, perquè passava l'aviació 
i ens amagàvem per allí. Abans d'arribar aquí vam anar a Reus i ens 
van donar esmorzar i llavons ens van portar a Vila-seca, a l'Hort del 
Colomí. Hi havia llits i hi havia de tot. Tenien uns masovers, que era 
Domingo, aquell que té la llibreria, i sa germana, son pare, sa mare, 
tots eren allí que feien de masovers. Aquella nit la vam passar allí i a 
l'endemà al dematí se van donar d'esmorzar. Van venir set o vuit. Va 
venir la Carme de cal Perera, la Vicenta, que donava les entrades del 
cine que hi havia allà baix, i llavons la gent que tenia criatures dem- 
anades deien "Jo me'n quedaré unal Jo me'n quedaré una altra" van 
vindre cap allí, i naltros assegudets allí. És clar, los meus petits de 
seguida els van agafar, perquè lo nen era preciós, estava grassonet, i 
la nena, vermelleta d'aquella manera de cabells, pobreta, també feia 
molt de goig. La nena va anar amb l'Antònia dels xurros, que tenia un 
fill i una filla, que era mestra d'aquí al poble. I el fill era una mica... 
Anava descalç pel carrer, que deia que era Nostro Senyor. I també tenia 
la Maria. Tenia tres fills, i va estar molt bé, molt, l'Emília la feia anar 
com una nina. Però els va costar molt, perquè volien ser sempre amb 
mi. 

Lo meu germà, lo gran, no va volguer vindre. Tenia dos anys més que 
joivadir: Jo, si em moro, em vull morir aquí. No vull anar a cap pues- 
to. A sapiguer on ens portaran". I a naltros ens van portar en aquella 
sala de l'Hort del Colomí. I va vindre la gent que tenien nens dema- 
nats i Jo vull aquest", "Jo vull aquell altre", "Jo em quedaré aquest". 
N'hi havia deu o dotze, o quinze. I jo, com que era la més gran, no em 
volia ningú, perquè devien pensar "Aqueixa tan gran, a què n'hem de 
ferl". I llavons vivien en aqueixa casa l'onclo i la tia, i no tenien fills. 
Antonino Guardiola i Antonieta Dutrem. Jo aquí vaig arribar com una 
reina. 


La mare ens va venir a veure on estàvem abans de trobar-nos un pues- 
to on colocar-nos. Pobreta, va vindre un dia amb la roba per si havíem 
de marxa i ja no hi érem. Ja havíem marxat, només amb lo posat. I 
quan vaig arribar aquí em van comprar de tot. Em van comprar roba, 
calçat, em van comprar de tot. Era la nina dels seus ulls. Antonino em 
deia "La meva nena", perquè clar, no havien conegut fills i jo ho sabia 
fer tot, perquè jo a casa, com que em cuidava dels dos petits, rentava 
plats, si convenia, fregava el terra... No va caler que m'ensenyessin a 
fer res, ho sabia fer tot. 


Tenia de tot, no em faltava res, primer era jo que ningú. Jo en mig any 
ja vaig aprendre català. El vaig aprendre de seguida, perquè Antonino 
em deia: "Això és una forquilla, això és una cullera, això és un plat, 
això és això". I els petits, igual. Quan els va prendre la mare ja no els 
entenia. 


Jo, quan vaig anar a comprar amb ella ll'Antonieta/ i vaig veure a ca la 
Felicitat que tenien aquells pots plens de fideus, pa cada dia, em sem- 
blava que érem a un ric país, perquè allà no ho teníem, això. De gana 
no en vam passar perquè la mare es donava molta manya, pobreta: 
comprava coses d'estraperlo, i com que la cuina aquella sempre estava 
encesa, per les planxes, doncs posava una olla i un dia fesols, l'altre 
dia arròs... I el dia que no teníem res, hi havia un puesto més amunt 
de casa que donaven menjar de franc i anàvem a menjar allí. La vam 
passar molt malament. Vaig arribar aquí i va ser un canvi radical, pera 
tots. A la canalla li va costar molt, d'acostumar-s'hi, perquè volien ser 
amb mi, però encabat van estar contentíssims. L'Emília la feia anar 

com una nina (a la meva germanal, perquè rosseta d'aquella manera i 
maca que era... Vam estar molt bé. 

Durant la guerra, jo vaig sentir que al senyor Jansà el van lligar a un 
pilar (dels porxos de la plaça de Voltes) perquè el volien matar, per- 
què era de dretes. No sé com ho haig d'explicar, això. Com que els que 
manaven eren gent del poble van vindre de seguida i van dir: "No, a 
aqueix home no li han de fer res. Deixeu-lo anar, que aqueix home no 
ha fet res". I no li va passar res. 


Quan passava l'aviació, la tia em cridava: "Vine, Maria, que toquen 
les sirenesl. Perquè aquí a dalt, al carrer del Pou, hi havia un refugi, 
que sortia a fora, al camp. I jo deia: "Deixi"m estar, que jo estic molt 
bé, aquí. Si m'han de matar, que em matin aquí. No vull anar en cap 
puesto". No hi vaig voler anar mai, al refugi, però quan van llançar les 
bombes aquí, llavons em vaig espantar, perquè vam dir "Ara ja són 
aquí, ara". Les van tirar a dues cases, que hi havia xiquetes que cosien. 
luna, l'Antonieta Tost, va quedar enterrada allí fins que la van trobar. 


Naltros, quan érem al refugi, un dia, quan van passar els naciona- 
ls, (vam sentir): "Sortiu, sortiu, que ja passen els nacionals, ja s'ha 
acabat la guerral" Però naltros teníem por perquè deien "Elos moros 
agafen a les xiquetes jòvens i se les emporten". No volíem, però al 
final vam sortir i no va passar res. Recordo que vam anar tots al cantó 
de ca la senyora Felicitat, (hi havia) el senyor Jansà, tots saludant, i 
així es va acabar això. 


La meva mare, pobreta, al cap d'un any ja va vindre a buscar-nos. 
Sense sapiguer ni llegir ni escriure se va emprendre de vindre de Ma- 
drid a aquí, preguntant, aquí on és, allí on és, a quina hora passa el 
tren... I va fer cap aquí, pobreta, perquè els fills tiren molt i, és clar, 
un any sense veure'ns... Jo, com que ja feia una mica de broma amb 
l'home que tenia i aquí estava tan bé, vaig dir "Jo no vull vindre". Per- 
què llavons no deixaven entrar ni dones ni criatures, a Madrid. Jo, si 
podia anar cap a casa, bueno, però ma mare es va haver de quedar a 
València, amb els dos petits, i ella sap el que va passar. Havia d'anar 
a collir taronges perquè els donessin una mica de menjar. I jo em vaig 
quedar aquí. Jo estava molt bé, aquí. Estava com una reina, sola, aquí. 

Tenia el que volia i ja no hi vaig voler anar. Vaig dir: "Quan s'acabarà 
la guerra, però ara, no. No podent entrar a Madrid, no. No vindré". I 
la mare va marxar amb els dos petits i jo em vaig quedar aquí. Llavons 
jo ja coneixia l'home, i jo aquí hi estava molt bé. No hi vaig voler anar, 
la veritat. Estava bé, aquí. M'agradava l'ambient d'aquí i tal i com ho 
feien tot aquí. A l'estiu agafàvem lo carro i anàvem a sopar a Salou, a 
la platja, i estàvem bé, la veritat. 


Ens escrivíem, i la mare també venia de tant en tant a veure'm. I co- 
sins i cosines, que venien a passar un mes a Salou, venien a veure'm. 
Sempre ens vam telefonar i tot això, però jo anar cap allà, ja no. 


"JO NO M'HI HE ESTAT MAI UN QUART, A CASA, HE TREBALLAT MOLT" 


Aquí a Vila-seca només hi havia les collites d'oliva, d'avellana, i fer 
plantes (hort). Jo, de seguida, al cap d'un any o dos que era aquí ja 
anava a l'avellana, amb les dones, a guanyar-me el jornal, perquè jo 
sempre m'he guanyat el jornal. He treballat moltíssim. Ai, si t'expli- 
cava lo que he treballat, fill meu. Que Si tres anys a la Fonda Marina, 
un any guardant un crio... La primera feina va ser anar al camp, perquè 
no hi havia altra cosa, aquí. Ara, tot lo que són blocs era camp. No hi 
havia cap bloc, només era lo centro de Vila-seca, lo vell. 


Jo, el primer que vaig fer va ser anar al defora, a la collita de l'avellana, 
a vermar, a l'oliva... Però encabat, a l'hivern, t'estaves aquí sense fer 
res. I tant de temps sense fer res... Em de menjar, tenim gastos, tam- 
bél Doncs vaig anar tres anys a servir a Reus, que el meu sogre ja havia 
treballat amb aquesta família, amb una casa que era a Cal Ripoll, a la 
joieria. Aquest va ser l'últim puesto. El primer on vaig anar va ser a la 
Fonda Marina. Hi vaig ser tres anys. Vivíem al segon pis, i el rentador 
el teníem a baix a l'entrada. Havia de pujar i baixar la roba mullada 
fins al quint pis que hi havia el terrat. Però jo llavons tenia 20 anys i 
era com un coet. Ara no puc portar ni la fregona. Vaig ser a ca la Mari- 
neta tres anys, sempre a la cuina. No m'agradava, anar a fer habita- 
cions, perquè aquells homes, tota la setmana treballant, i bevien... 

Llavons vaig guardar una criatura, que sa mare treballava en una car-— 


CIU MARÍA VALENTÍN NEIRA: DE MADRID A VILA-SECA. MEMÒRIA ORAL D'UNA REFUGIADA DE LA GUERRA CIVIL 


nisseria a Salou, la Maria Granell. També vaig ser Sis anys a la farmà- 
cia, fent la feina dalt al pis i a la farmàcia. A les vuit ja havia de tenir 
la farmàcia neta. Llavons ja me n'anava cap dalt, i la senyora Maria 
era molt bona dona i em deia "Seu un ratet, que t'explicaré lo que diu 
lo diari". I jo li deia: "Senyora Maria, la feina no la fa ningú, ehè Si 
s'estem aquí no podrem fer feina". Quan li vam dir que el meu home 
se jubilava i que jo marxava, li vam dir: "Miri, li hem de donar dues 
notícies. Una, que hem canviat la tele de blanc i negre a color (va ser la 
primera que vam tindre en color) i la segona, que plego perquè el meu 
marit s'ha jubilat (tenia seixanta-cinc anys ja fets)". I ella, la pobra: 
Però tan bé que estàs aquí, tan a prop que som...Y. "Però jo ja he 
treballat molt...". He treballat també netejant pisos a Salou, he fet de 
tot... Vam fer plantes nou anys en una terra, que hi vam arrencar els 
ceps i hi vam plantar avellaners. I quan los avellaners van començar a 
donar avellanes, ens van dir que ho volien per a ells. Això uns d'aquí a 
Vila-seca, no vull dir qui són. 


De gana no n'hem passat mai, aquí. Jo aquí he estat molt bé. He tre- 
ballat moltíssim, perquè jo no m'hi he estat mai un quart, a casa, he 
treballat molt, però no m'ho han pagat en cap puesto sinó que a la 
farmàcia, i ara no cobro. 


"NO TENÍEM TELE NI TENÍEM RES" 


Llavons hi havia el Casino. Després de la guerra, tothom anava al Ca- 
sino. L'Ateneu el van tancar perquè era d'esquerres. Allà feien ball, la 
festa major, coses així. Venia algú o altre de fora i explicaven xistes, 
ballaven i cantaven i això, com que en tot l'any no ho vèiem, perquè no 
teníem tele ni teníem res, doncs esperàvem la festa major amb can- 
deletes. 


Naltros, però, érem de l'Ateneu. Son pare del meu home va ser fun- 
dador de l'Ateneu i naltros, també, sempre. A l'Ateneu hi féiem ball, 
hi féiem cine, de tot. Els diumengesl Entre setmana no es feia res, 
aquí. Sortien los novis a passejar un rato, cap a l'estació, i prou. Els 
diumenges, sí, féiem ball, altres diumenges feien cine. Naltros hi es- 
tàvem abonats i tot, aquí, a l'Ateneu. 

Anàvem al cine al Casino. I quan jo era a Reus, amb el meu marit, cada 
diumenge estàvem abonats al Bartrina. Jo a l'hora havia de ser a pues- 
to, però passejàvem, i féiem el vermutet, i llavons jo cap a casa i ell 
cap aquí. 


Llavons, vam ser molt feliços, amb tan poca cosa que teníem. Perquè 
així com ara la canalla: "Aqueixa marca de galetes no m'agrada, mamal 
Jo vull aqueixa". Llavons, si vèiem una galeta, era com si haguéssim 
vist Déu. Perquè prou feina hi havia per poder fer el menjar. 


"VA SER COM UNA GUERRA, AIXÒ" 


Allò va ser com una guerra. Pares i fills van renyir, novis que feia anys 
que festejaven, se va desfer el casament... Llavons, la mare del novi 
anava a demanar la mà de la nòvia. Va ser un desastre. Havia de venir 
cada dia la policia perquè sortien los xamacos i patacons. És un nom 
que els van posar a aqueixa gent, no ho sé, qui els va posar, aquest 
nom. Naltros érem dels patacons, i els altres eren els xamacos. Nal- 
tros érem del Punset, i hi vam ser molts anys. Va vindre un metge nou, 
lo Cochs, i volien que tots fossim d'aquest metge. Jo feia molts anys 
que tenia el senyor Punset, que era com de la família, i vaig dir: "Jo 
no, jo estic contenta i no vull canviar de metge". Però hi va haver un 
desastre, hi va haver cops de puny i tot. La policia, amb les porres, els 
feien marxar cap a casa. Va ser molt gros. Va ser com una guerra, això. 


"ARA, SI EM PORTESSIN PER VILA-SECA SOLA, ME PERDRIA" 


Ai, ara em sembla que sóc en una capital. Perquè com que he conegut 
només lo centre de Vila-seca, tot era camp i ara tot són blocs. Ara, si 
em portessin per Vila-seca sola, me perdria. Ni sé on sóc. Perquè s'ha 
fet tantíssim... S'ha fet la Formiga, que és com un altre poble... S'han 
fet blocs per tot arreu i tot això era camp. Vila-seca llavons era lo cen- 
tro, lo carrer de l'Hospital, el carrer Major... Lo rentador era allà a baix, 
que hi anàvem a rentar. He vist molts canvis, en aqueix poble, molts. 


PREMI TREBALL DE 
RECERCA CENTRE 
D'ESTUDIS VILA-SECANS 


MARIA ELENA MASERAS. 
DONES I GENERE 

— Paula Dorado Mohedano — 


Ser dona no ha estat mai gens fàcil. La societat patriarcal i masclista ha dificultat, i molt, l'accés de les dones 
als espais de lluita i reivindicació. En aquest treball de final de batxillerat es realitza un excel-lent viatge de 
com les dones van accedir als espais públics des dels anys quaranta fins l'actualitat. 


PARAULES CLAU: Dones, Memòria històrica, Vila-seca. 


Amb el pas del temps, la societat ha evolucionat i, amb ella, el paper de 
tots nosaltres, tant de l'home com el de la dona, com el de les classes 
socials, els oficis, les infraestructures, o fins i tot la moda. El fet de 
ser dona en alguns punts de la història no ha sigut una feina fàcil, 
ni tampoc ho ha sigut el camí fins arribar a l'actualitat. Si mirem la 
situació de les dones des de diferents punts de vista, podrem veure 
com avança la societat i la ment de les persones. 


Començaré fent un repàs sobre la història de les dones, tant a nivell 
nacional com a nivell municipal. 


ANYS QUARANTA I CINQUANTA 


A començaments dels anys quaranta es va establir una dictadura a 
Espanya. El franquisme va imposar els seus valors, tant ideològics 

com morals, controlant exhaustivament totes les activitats privades i 
públiques dels espanyols. Uns valors basats en la religió cristiana, on 
es tractava la dona com la causant del mal de l'home. Espanya, amb 
la imposició de la dictadura franquista, es va mantenir al marge dels 
paisos democràtics, absorbida per un règim autoritari i una situació de 
misèria a nivell econòmic i social. 


Entre els anys quaranta i cinquanta l'educació va passar a ser un 
mitjà d'adoctrinament públic i religiós. L'ensenyament mixt va 
quedar prohibit sota el règim franquista. La llei Moyano va tenir grans 
repercussions en l'educació femenina: a partir d'ella, les nenes van 
ser educades a nivell domèstic. A 5è. es marcaven les assignatures 
diferenciades per a nens i nenes, suprimint per a elles les matèries 
d'iniciació professional i substituint-les per tasques del seu sexe, com 
per exemple nocions d'higiene domèstica. Les nenes de classe mitjana 
també impartien música, pintura i brodat. 


Deia Pilar Primo de Rivera que "Las mujeres nunca descubren nada, les 
falta, desde luego, el talento creador, reservado por Dios para inteligencias 
varoniles, nosotras no podemos hacer nada mús que interpretar, mejor o 
peor, lo que los hombres nos dan hecho". 


Centrant-nos més en la vida de les dones més adultes, trobem la dona 
sota el poder de la religió catòlica. L'Església tenia una gran influència 
sobre tota la societat. La missió principal o sagrada de la dona a la terra 
era la de consolidar una família, tenint cura dels fills i del seu marit. 
Vivia per a la seva família com ho dictaminaven les lleis i la religió. Les 
dones havien d'inspirar-se en la figura de la Verge Maria, un símbol 
de puresa, religiós i de bondat. Al mateix temps, havien d'imitar-la a 
l'hora del sacrifici tenint fills. 


La dona també rebria adoctrinament per part dels mitjans de 
comunicació, adoctrinament positiu envers el règim, naturalment. 
Un exemple d'aquest adoctrinament és el consultori d'Elena Francis, 
un programa de radio emès a Espanya entre els anys 1947 i 1984. El 
programa durava trenta minuts i era dirigit especialment al públic 
femení. Es basava en una suposada experta que responia els dubtes, 


SER DONA A VILA-SECA JJ 


consultes i confidències plantejades. Les dones trucaven a aquest 
consultori amb la idea que l'Elena Francis pogués respondre els 
seus dubtes en temes de la llar, cuina, jardineria, bellesa, problemes 
sentimentals o bé demanant solucions per a algun problema amb el 
seu marit. L'Elena Francis, però, no era una dona, sinó un grup de 
guionistes homes que donaven les respostes de les questions que es 
plantejaven. 


Als anys quaranta, passada la guerra civil, la població a Vila-seca ja 
estava estesa pel voltant de les muralles a conseqiiència de la bonança 
econòmica amb la comercialització de l'aiguardent i l'absència de 
grans conflictes a nivell nacional. 


Moltes de les tradicions estaven basades en la religió i la majoria se 
celebraven davant de l'Església o a la plaça de Sant Antoni (patró 
de Vila-seca), que ha estat sempre un lloc amb molta activitat, 
tan en l'àmbit laboral com festiu. A més de les tradicions que es 
celebraven, tenia diverses societats, grups de persones que es feien 
sòcies i celebraven festes o formaven activitats per Sortir de la rutina, 
per exemple: la societat Las Vegas, la Societat Ateneu Pi Margall, la 
Societat el Fènix o l'agrupació sardanista entre d'altres. Podem dir que 
el lloc de reunió de les dones a Vila-seca va ser el rentador, on s'hi 
anava per fer safareig. Un punt de trobada on només hi havia dones 
i nens, on mentre rentaven la roba les dones parlaven. N'hi havia de 
gratuits i d'altres en què s'havia de pagar. 


En relació a l'educació, a Vila-seca hi havia les escoles nacionals, que 
separaven als nens de les nenes. Al poble hi havia vuit mestres dones 
i cinc mestres homes, perquè la professió de professora era una de les 
poques que es considerava de dona. 


ANYS SEIXANTA 


En els anys seixanta hi va haver un desenvolupament econòmic que va 
millorar el nivell de vida de la majoria de població i d'aquesta manera es 
va establir la classe mitjana, ja que anteriorment era quasi inexistent. 
En canvi, el nivell de llibertat personal i política no es va millorar: 

això va provocar moltes mobilitzacions per part dels treballadors i 
estudiants, que s'oposaven a la dictadura franquista. 


La dona durant els anys seixanta va seguir amb els termes d'estar 
sota el marit, sota l'Església, en la mateixa societat patriarcal de les 
anteriors dècades. El règim franquista continuava governant el país. 
Tot i això, es comença a valorar el treball que fa la dona a la llar , com 
un principi fonamental per a ella mateixa. Apareix la dona soltera, 
aquestes comencen a ser més modernes dins d'alguns àmbits com la 
moda, o el treball, però estan sotmeses a la figura paterna. En aquesta 
dècada la dona va despertar l'interès de la premsa, van aparèixer 
molts articles dirigits cap a elles, encara que la felicitat de l'home era 
l'objectiu principal d'aquests articles. 


Des de finals dels anys seixanta va començar un moviment feminista 
i d'oposició al règim. Aquest moviment anomenat "Movimiento 
Democràtico de Mujeres" (MDM) va ser creat al1965. Aquest moviment 
estava associat amb el Partit Comunista d'Espanya. Durant els primers 
anys, algunes van emprendre la iniciativa d'entrar a la "Asociación de 
Amas de Casa", la qual depenia de la Secció Femenina de la Falange. 
Finalment, en van ser expulsades i van continuar amb el MDM de 
manera clandestina. Moltes dones que estaven amb el moviment 
van ser detingudes a l'any 1968 amb dirigents del Partit Comunista 
d'Espanya. Aquest moviment feminista creixerà a la dècada dels anys 
setanta. 


Fins a aquesta dècada, l'economia de Vila-secas'havia basat en 
l'agricultura, però serà durant la dècada dels anys seixanta quan 
l'economia del municipi es començarà a dirigir pel turisme i la 
industrialització. AL 1965 va tenir lloc la inaguració de l'escola Torroja 
Miret, composta per dos edificis, un per al nens i D'altre dirigit per a les 
nenes, amb vuit aules cadascun. 


Sorgeix a Vila-seca una nova societat anomenada l'Esbart de Sant 
Esteve de Vila-seca al 1960, el qual estava format per la creació 
d'un grup de ballets, que van ser impulsats per dues dones, Magda 
Aragonès i Carme Garriga. Després de vàries renovacions, al 1966 es 

Va presentar oficialment l'Esbart de Sant Esteve. Va ser una activitat 
molt seguida pels vila-secans. Durant la dècada dels seixanta l'esbart 
realitzarà setanta representacions, formades per trenta-vuit balladors 
i quaranta-nou balladores. 


ANYS SETANTA 


La dècada dels setanta es defineix com una època de canvis. Aquesta 
es va caracteritzar pel fi de la dictadura franquista, i la transició cap 
a una democràcia amb monarquia. El 20 de novembre de 1975, a 
meitat de la dècada, el dictador Francisco Franco va morir, deixant 
com a successor el príncep Juan Carlos. Juan Carlos va promocionar 
Adolfo Suàrez a la presidència del govern espanyol, encarregant-li que 
formés govern per impulsar la Llei per a la Reforma Política, que va ser 
votada a les Corts espanyoles el 18 de novembre de 1976 aprovada per 
un referèndum popular. 


El període de la Transició va donar peu a un creixement del feminisme, 
que es va consolidar gràcies a què entre 1975 i 1976 es van celebrar a la 
semiclandestinitat les primeres jornades de l'alliberament de la dona 
i les jornades catalanes de la dona, a la qual hi van acudir cinc-centes 
dones. A les segones jornades n'hi van acudir prop de quatre mili es va 
debatre sobre el feminisme, la dona a la política, a l'educació, al treball 
i sobre el sexisme. El feminisme sempre va estar associat amb el Partit 
Comunista d'Espanya (PCE), encara que aquest mai li va manifestar 
el seu suport de manera explícita. Tampoc mostrava gaire interès per 
les polítiques que manifestaven, ni per les ideologies, però hi va donar 
suport durant la seva clandestinitat. Entre 1977 i 1978, les comissions 
de les dones van organitzar reunions on sabem que gairebé van anar- 
hi la meitat de les dones militants del Partit Comunista. 


El grup de la Coordinadora Feminista Estatal va patir diverses crisis 
internes, però finalment va presentar moltes propostes de llei, com 
la llei de l'avortament, un tema que encara a l'actualitat causa molta 
controvèrsia. A més d'aquestes propostes, també van aconseguir 
apropar les dones per participar en les corporacions municipals. Un 
altre partit que també va tenir relació amb els grups feministes va ser 

el Partit Socialista Obrer Espanyol (PSOE): dins d'aquest partit, al 1976 
les dones van proposar la creació d'una comissió que s'anomenava 
Mujer y Socialismo, però en el si del partit hi havia moltes persones 
en contra del feminisme perquè pensaven que la igualtat dels sexes 
era impossible. Les dones del PSOE temien que se les relacionés amb 
aquesta comissió i ser marginades per part del partit. 


Van arribar les eleccions de 1979, i malgrat la comissió creada, la 
quantitat de dones a les llistes del PSOE va ser escassa, però aquesta 
escassetat va provocar que Carlota Bustelo, diputada i feminista 
reconeguda, abandonés les llistes del partit. Les eleccions municipals 
van ser favorables al partit i això va permetre les dones treballar de 
manera administrativa als ajuntaments. El PSOE va anar creixent i a la 
vegada que creixia, la comissió quedava marginada. 


A Vila-seca es va viure un gran increment de la població, passant a 
tenir uns nou mil habitants, i es comencen a formar els primer barris 
separats del nucli antic, apareixent també de nous com el Miramar, La 
Riera o El Colomí. També va començar la construcció d'apartaments 
turístics i d'hotels a Salou, la qual cosa va suposar una crida a què 
moltes persones vinguessin a viure aquí: Vila-seca va créixer gràcies 
al turisme i la indústria. 


Al 1972, a Vila-seca es va crear una coral mixta, la Coral Nova Unió, 
que es manté viva avui dia, realitzant nombroses actuacions arreu de 
Catalunya i Europa. L'Esbart Sant Esteve es va dissoldre l'any 1975, fet 
que va provocar que l'Agrupació Cultural fomentés la creació d'un altre 
esbart, anomenat Esbart Ramon d'Olzina, format a finals del 1975, 
però presentat oficialment el 15 de maig del 1976. El nou esbart anava 
dirigit a gent adulta, però al 1977 es va crear un esbart infantil que 
també continua ballant i participant en actes del poble, actualment. 


Dins de l'àmbit educatiu al 1965, s'havia inaugurat l'escola Torroja 
Miret. Al 1970 va sorgir la nova llei d'educació, essent l'escolaritat 
obligatòria i gratuita. Això va suposar un increment de l'escolarització. 
L'escola va ser obligatòria fins els catorze anys i es van reformar els 
nivells educatius. Es volia afavorir el principi d'igualtat i d'oportunitats 

i accés als nivells superiors d'ensenyament entre les classes socials i 
entre nens i nenes. Tot aquest creixement de població va donar lloc a 
la creació d'una altra escola, el col-legi Sant Bernat, situada al costat 
del Torroja. 


Dins de l'àmbit polític, al19/79 es fan les primeres eleccions municipals 
a Vila-seca després de la dictadura, on només hi trobarem una única 
dona que va participar a la política municipal com a regidora: la senyora 
Josefina Sotorras Borbonet. Només va durar al càrrec deu mesos en el 
càrrec, ja que va lliurar l'acta abans d'acabar el seu mandat junt amb 
dos regidors més. Va ser regidora del Partit Socialista de Catalunya 
(PSC) del 19 d'abril de 1979 fins al 26 de juny de 1980. 


ANYS VUITANTA 


A finals dels anys setanta es va iniciar un deteriorament del sistema 
polític. Això va provocar un cop d'estat protagonitzat principalment 
per Antonio Tejero, dut a terme el 23 de febrer de 1981, anomenat també 
23-F. Va tenir lloc durant la sessió d'investidura de Leopoldo Calvo- 
Sotelo al Congrés dels Diputats. La negativa del rei va ser el factor que va 
permetre la frustració del cop. De matinada es va emetre per televisió 
un missatge del rei Juan Carlos I en què informava els espanyols de 
la seva negativa a secundar el cop i demanava tranquil:litat, però 
sobretot defensva la constitució. Solventada la situació de crisi, el 
govern de Calvo-Sotelo va durar solament un any i mig al cap a causa 
de la divisió del seu propi govern després de l'aprovació de la llei del 
divorci, al 1982. L'octubre del mateix any es van convocar eleccions i 
les va guanyar el PSOE. 


Canviar la Constitució no va aconseguir canviar una societat amb unes 
arrels masclistes i sexistes. Les dones necessitaven una institució que 
les representés i les pogués defensar i es va crear l'Institut de la Dona 
al 1983, presidit per Carlota Bustelo. L'Institut de la Dona va estar 
sota el control del Ministeri de Cultura fins al 1988, quan van passar a 
formar part del Ministeri de Treball i Assumptes Socials. Actualment, 
V'Institut de la Dona depèn de la Generalitat de Catalunya. 

A principis dels anys vuitanta, el fet de que la participació a la política 
per part de les dones fos escassa va causar una demanda d'igualtat. Al 
llarg de la dècada, la presència femenina va anar augmentant i també 
els càrrecs dirigits per dones. El PSOE, donada aquesta demanda 
d'igualtat, va decidir crear una quota d'afiliació per a les dones. El 
Partit Popular (PP) tenia un discurs més conservador o més masclista 
respecte a les capacitats de les dones per governar, però a finals dels 
anys vuitanta va començar a integrar les dones al seu partit. 


La dona comença a integrar-se al treball, a tots els àmbits i oficis i 
deixant de tenir el paper de mestressa de casa dominada per l'home. 
Cada vegada més, l'edat per a tenir fills s'endarrereix, igual que l'edat 
pel matrimoni, perquè es dediquen més temps a elles mateixes: sorgeix 
la dona independent. Malgrat que la dona evoluciona, l'home segueix 
en el mateix rol a la societat, això complica la situació de la dona, que 
treballa i que té una jornada laboral, i a més la seva vida familiar. 


La inclusió de les dones en la política municipal va començar la dècada 
passada. Al 1987 comença una altra legislatura, en què van ser tres 
dones les que van ocupar càrrecs com a regidores: Francisca de Paz 
Perdiguero (regidora del PSC), Maria Àngels Gonzàlez Estremad 
(regidora de Convergència i Unió) i Maria Estradé Pujals (regidora de 
Convergència i Unió). D'aquestes tres dones només Francisca de Paz 
Perdiguero va seguir al càrrec tota la legislatura, que va durar fins al 
1991. 


Al 1984, es va nomenar a una dona com a directora de l'escola Torroja 
Miret, la Maria Teresa Mas Adell, que va seguir al càrrec fins el 2000. 
El seu mandat va estar ple de reivindicacions i amb una lluita per 
fomentar el català a l'aula. Gràcies a ella, un grup de mestres van crear 
la revista L'Estel, entre d'altres esdeveniments. 


ANYS NORANTA 


A principis dels anys noranta, Felipe Gonzàlez continuava sent el 
president, fins que José María Aznar va guanyar les eleccions al 1996. 
Els Jocs Olímpics de Barcelona i l'Expo de Sevilla al 1992 van donar a 
conèixer a Espanya a la resta d'Europa. 

El partits polítics van acabar d'homogeneitzar les llistes dels partits 
entre els candidats homes i les candidates dones. Van ser aquestes 
algunes de les mesures impulsades per fomentar la igualtat a la 
societat: (1995) assetjament sexual, s'aprova una legislació que 
condemna l'autor de l'assetjament dins dels delictes contra les 
llibertats sexuals, (1995) modificació del Codi Penal per a protegir les 
víctimes dels maltractaments domèstics o (1999) aprovació del Pla 
contra la Violència Domèstica. 


A Vila-seca, per primera vegada van ser dues les dones regidores que 
van exercir el seu càrrec fins al final de la legislatura: Maria Estradé 
Pujals (regidora de Convergència i Unió) i Carme Aleu Sendra (regidora 
del Partit Socialista de Catalunya). 


ACTUALITAT 


En quant a la situació actual, les noves polítiques d'igualtat 
aconsegueixen crear una dona més independent, una dona amb 
igualtat de gènere, però el fort masclisme instaurat a la nostra societat 
des de fa dècades segueix encara en alguns aspectes. Una de les majors 
transformacions socials ocasionades per les polítiques del govern 
és el canvi de mentalitats, d'actituds i de costums, que donen pas a 
l'aparició d'una nova estructura familiar, l'equiparació de la dona amb 
l'home i les actituds tolerants. 


En relació a l'estructura familiar, la estructura tradicional va canviar 
i es van començar a estendre models de família alternatius com per 
exemple, monoparental, parelles de fet o parelles homosexuals. 
L'autoritat i el control paternal va deixar de banda el típic discurs 
autoritari i rígid passant a un més afectiu i tolerant. Aquest fet, 
juntament amb la prolongació dels estudis i la precarietat laboral, han 
endarrerit l'edat d'emancipació dels joves i, a la vegada, la formació de 
famílies i la procreació. El paper de la dona a la societat a evolucionat 
d'una manera notable, ja que els diferents governs han lluitat per 
aconseguir una equiparació entre sexes, però els comportaments 
dintre de l'àmbit familiar continuen imposant a les dones un rol 
tradicional en què la dona s'encarrega de les tasques domèstiques. La 

societat també ha de contribuir a resoldre el problema de la violència 
contra les dones. El govern treballa amb una sèrie de campanyes 
per a sensibilitzar totes les persones de la societat i per fer prendre 
consciència a les noves generacions o a les dones que ho pateixen de 
que no és correcta aquesta situació. 


Per altra banda, la incorporació de les dones al mercat laboral ha 
crescut. La taxa d'ocupació femenina s ha duplicat els darrers vint-i- 
cinc anys, tot i això, Espanya segueix estant per sota dels paisos més 
avançats d'Europa. Al món laboral, a l'actualitat continua havent-hi 
desigualtat salarial. 


Per a les dones que estan capacitades per a trobar treball en càrrecs 
elevats és més difícil trobar treball, estan pitjor pagades i sempre 
tenen més dificultats que un home per accedir al càrrec. Les dones a 
nivell educatiu tenen les mateixes oportunitats que els homes, tenen 
accés a la universitat i no hi ha cap tipus de limitació cap a la dona que 
pel home no hi hagi. 


A Vila-seca, en el mandat vigent que durarà fins 2019 hi ha la mateixa 
quantitat de dones però canvien les forces polítiques. Per part de 
Convergència i Unió repeteixen Manuela Moya (tinent d'alcalde) i 
Rosa Esmeralda Núfiez Serralta i s'hi incorporen Cristina Campallo 
Martínez (recentment ha deixat el càrrec) i Lucía Teruel Carrillo. Per 
part del PSC s'hi incorpora Estela Martín, per part de Ciutadans, María 
Mercedes Pastor Chico i, per últim, per part de Vila-seca en Comú, 
Elisabet Sànchez Gutiérrez. 


Després d'aquesta pinzellada d'història, anomenaré quatre dones, 
que han sigut importants per al nostre municipi en diferents àmbits. 


En primer lloc trobem a Maria Elena Maseras i Ribera, nascuda a Vila- 
seca. Va ser la primera dona en accedir a la universitat a Espanya, 
amb un permís especial que li va concedir el Rei Amadeu de Savoia 
per a poder matricular-se a la carrera de medicina a la Universitat de 
Barcelona l'any 1872. Que hi pogués accedir no significa que obtingués 
el títol i ni que pogués exercir de metgessa. L'any 1879 va demanar el 

permís per a poder examinar-se. El fet de ser dona va fer que els òrgans 
burocràtics tardessin més de tres anys en concedir-li el permís. El va 
obtenir el 19 de juny de 1882, però no va ser fins al 25 d'octubre quan 
es va poder examinar. La qualificació obtinguda va ser d'excel'lent. 
Durant aquest període de temps en què Maria Elena estava a l'espera, 
va decidir estudiar i obtenir els títols de mestra elemental i superior, i 
també es va presentar a les oposicions de directora de l'Escola Normal 
de Madrid. 


D'altra banda trobem a l'Elvira Rovira , que ha viscut tota la vida a 
Via-seca. Els seus pares eren pagesos. Vivien a la mateixa casa on ella 
resideix actualment al carrer de la Verge la Pineda, abans aquesta casa 
estava als afores del poble, però ara es troba al centre. Encara als seus 
noranta-un anys d'edat es troba bé de salut. Va ser professora a l'escola 
Torroja i Miret. Ella volia ser metgessa però havia d'anar a estudiar a 
Barcelona i com que els seus pares vivien del que guanyaven al camp, 
no va ser possible. Al poble és coneguda amb el nom d'"Elvireta". 
Li agradava molt la seva feina de professora i pensava que era molt 
important la comunicació entre pares i mestres i pares i fills i el 
contacte amb la canalla, utilitzant moltes vegades la intel-ligència 
emocional. Pensa que "una biblioteca és el més important que hi pot 
haver en un poble", perquè s'hi pot anar a consultar llibres i permet 
tenir comunicació amb la gent". L'Elvira i la seva família van ser dels 
primers socis de la biblioteca. Continua llegint una mica cada dia, 
sobretot el diari. Moltes persones vila-secanes tenen molt bon record 
d'ella. 


En tercer lloc trobem l'Helena Casas Roigé, que va néixer el 24 de juliol 
del 1988 a Vila-seca. El seu pare participava al club de ciclisme de 
Vila-seca, i ella als Sis anys va començar a anar amb bicicleta amb el 
club. Està reconeguda com a ciclista espanyola, a la modalitat de pista. 
A més de la seva carrera com a ciclista està estudiant psicologia a la 
Universitat Oberta de Catalunya. Ha batut diferents records d'Espanya 
i ha guanyat nombrosos títols. 


I per últim trobem la Carmen Altadill. Al juny del 2012 va crear el 
primer club de gimnàstica rítmica de Vila-seca, que comença a una 

sala de ballet al gimnàs de la Monica Novillo amb nou nenes. Van 
adonar-se de que la sala quedava petita: necessitaven un espai més 
gran perquè la gimnàstica és un esport d'altura. Van començar a 
créixer fins l'actualitat, on Vila-seca té un club de gimnàstica rítmica 
amb noranta-set nenes en una nau al polígon de Vila-seca. També 
imparteix classes a l'escola La Canaleta i ho vol fer a més escoles. 


També podem veure com el nostre municipi fomenta la situació de a 
dona a la societat a través de diferents tipus d'actes a Via-seca, tots 
relacionats amb la dona. En tots els actes participen en l'organització 
l'Ajuntament, el Casal de la Dona, l'Associació Cultural de Dones de 
la Pineda i l'Associació de Dones Progressistes de la Plana, que són les 
associacions que donen veu a la dona a Vila-seca. 


Les dones a Vila-seca tenen suport, de manera cultural i de manera 
jurídica. Les diferents institucions que les representen s'encarreguen 
de la presència de la igualtat entre homes i dones i el rebuig a la 
violència de gènere al nostre municipi. 


Hi ha sis tipus d'actes en què s'ha remarcat la impotència de les dones. 
I. Dia internacional per a l'eliminació de la violència envers les 
dones 
II. Dia Internacional de les dones. 

II. Dia Mundial del Càncer de Mama. 

IV. Dia de la Dona Treballadora. 

V. Primera trobada de Dones a Vila-seca 
VI. Exposició Dones Sindicalistes 


En aquest treball, a mesura que l'he anat fent, he descobert coses 
que no m'imaginava i això ha fet que hagi reforçat la meva forma de 
pensar sobre aquest tema. M'he adonat de que no tot és tan fàcil com 
sembla i a més he après molta història. 

Al principi del treball em vaig plantejar uns objectius i aquests han 
sigut els resultats: 


Aprendre tot el que han passat les dones per arribar fins on som 
Vaig començar aquest treball sense saber de manera concreta les 
limitacions que tenien les dones només pel fet de ser d'un sexe 
diferent. He vist que la societat evolucionava i amb ella el paper de les 
dones, fins a tenir una societat generalment igualitària. 


Conèixer dones de Vila-seca pioneres o importants 

Quan vaig escollir el tema, no sabia que la primera dona que va 
aconseguir entrar a la universitat a l'Estat espanyol havia estat Maria 
Elena Maseras, com tampoc tenia coneixement de la quantitat de 
premis que havia guanyat Helena Casas. No sabia les dificultats que 
havia hagut de passar Carmen Altadill i no coneixia, l'Elvira que va ser 
una gran mestra per a aquest poble, a més de la quantitat de dones que 
m'han explicat la seva història. 


Veure com era la societat d'abans i comparar-la amb la que tenim 
ara 

La societat s'ha desenvolupat: ja no hi ha un govern masclista o un 
govern que discrimina a la dona. Com a conclusió he tret que, encara 
que hem avançat, queda un llarg camí per recórrer, una lluita contra la 
violència de gènere, el sexisme, i una igualtat total. 


Trobar com fomenten el nostre ajuntament o les institucions 
municipals que hi hagi igualtat 


Em vaig sorprendre al veure que hi havia tres institucions que 
defensaven a la dona. Del Casal de la Dona de Vila-seca n'havia 
sentit parlar, però de l'Associació Cultural de Dones de La Pineda 
i de l'Associació de Dones Progressistes de La Plana no en tenia 
coneixement. L'Associació de la Pineda té més moviment, en canvi, 
de la de la Plana no he trobat ni pàgina vveb. Es necessiten institucions 
com aquestes per a defensar els drets de la dona. 

Conèixer de primera mà històries de dones Vila-secanes 

Ha estat un plaer conèixer a totes les dones, i veure el poble amb uns 
altres ulls i moltes vegades amb altres temps. No només he après sobre 
dones, sinó també sobre Vila-seca, els seus carrers, les seves cases, 
botigues, etc. M'he adonat que cada dona té una història diferent i de 
cadascuna he après alguna cosa nova. 


RECOMANACIONS 

REFUGIATS: UNA HISTÒRIA DE L'EXILI 


— Ginés Puente Pérez: — 


Centre d'Estudis Vila-secans Maria Elena Maseras 


PIMENTEL, Josep (2019). Refugiats: Una història de Vexili. Badalona: 
Centre d'Estudis Llibertaris Federica Montseny. 120 p. Pròleg de 
Dolors Marín Silvestre. 

— (2019). Refugiados: Una historia del exilio. Binissalem: Calúmnia 
Editor. 225 p. Prólogo de Dolors Marín Silvestre. 

Ja fa temps que el món de l'acadèmia és depravat. La recerca científica, 
seriosa i rigorosa, ha sucumbit a un món competitiu que, lluny d'ajudar 
a transformar el món, intenta sobreposar l'autoritat d'uns respecte a 
d'altres. 


Aquest fet s'accentua quan es barreja la recerca i la política. El 
món acadèmic, com a institució medieval que és, ha sabut integrar 
perfectament el poder en els seus àmbits d'actuació. De la mateixa 
manera, la política ha estat capaç de controlar les ciències i les 

humanitats per, d'aquesta manera també, refrenar-nos a totes i tots 
nosaltres. 


El control de la història, per tant, es configura en moltes ocasions 
com una eina al servei del poder. Com refereix l'escriptor i historiador 
Xavier Díez i Rodríguez: 


Í ..quiestions com la memòria històrica sovint han estat I 


tractades com a activitats sospitoses, condemnades a 
certa clandestinitat pública, bandejades dels debats 
públics, i convenientment silenciades. És així com, a 
Espanya, parlar de drets humans ha passat a ésser 
considerada una activitat sospitosa i connotada 
políticament, quan es tractaria d'una questió 


i transversal pròpia del consens social.: I 


La Guerra Civil i l'exili esdevenen dos fets històrics que encarnen a la 
perfecció les discussions envers la història i el poder. Molts d'aquests 
debats, però, sota el concepte de veritat, treuen legitimitat als 
subjectes i a la seva pròpia memòria. Per aquest motiu, empoderar 
les veus i tornar-los el protagonisme corresponent esdevé una feina 
imprescindible. 


L'historiadorJosep Pimentel, fugintd'aquestocultisme i academicisme 
però mantenint en tot moment la rigorositat, en l'obra Refugiats: una 
història de l'exili, aconsegueix transportar-nos a la història de vida de 
setanta-vuit persones que, amb nom propi, van sobreviure a la guerra 
i Dexili. 


L'obra, que conté un excel-lent pròleg de la historiadora Dolors Marín 
Silvestre, a banda de descobrir-nos nous protagonistes de la nostra 
història, s'erigeix com una font a través de la qual podem comparar 
i analitzar la nostra realitat més propera. No hem d'oblidar mai que, 
el febrer de 1939, prop d'un milió i mig de persones van fugir de la 


1 DIEZ Xavier. "Refugiats: una història de l'exili de 1939", a: Vilaveb, 11-03-2019. Consultat a: https://blocs.mesvilameb.cat/ 
xavierdiez/2p-2 10590 (Consultat: 11-06-2019) 

barbàrie franquista. Citant a l'autor: "la porales atrocitats franquistes 
va determinar que moltes persones fugissin amb destinació incerta". 


La investigació, que posa el focus d'atenció en la memòria oral —tot i 
que també fa servir una important quantitat de fonts documentals— 
ens explica part de la penúria i la travessia que van patir totes aquestes 
persones fins a arribar a les fronteres —Coll d'Ares, Puigcerdà, la 
Jonquera. També ens descriu les depuracions de professors i, entre 
altres aspectes, com era la situació als camps de concentració — 
Argelés, Barcarés, Bram, Cotlliure, Sant Cyprien i Vernet d'Ariège. 


Catalina Valero, una de les persones entrevistades, recorda la por amb 
què la seva família i ella es van dirigir cap a la frontera des de Palafrugell 
(el Baix Empordà). Amb un carro estirat per cavalls, portaven tot el 
que van poder arreplegar. Amb tot, no van poder mantenir-ho massa 
temps. A Figueres, van desfer-se del carro i van seguir a peu fins a la 
frontera de Portbou. 


O el testimoni de Manuel Rodríguez que, tot i tenir nou anys aleshores, 
recorda la fam que van passar a la presó de Compiègne (departament 
d'Oise, França) malgrat els esforços constants de la seva mare i la seva 
tieta. 


També el moranovenc (la Ribera d'Ebre) Enric Pujol, a les memòries 
inèdites del qual va tenir accés Josep Pimentel gràcies a la col-laboració 
del Centre d'Estudis Llibertaris Federica Montseny, relata com va ser la 
seva experiència als camps de concentració de Saint Cyprien, Barcarès 
i d'Argelers. Aquest últim, Pujol el recorda de la segúent manera: 


..i així va passar el temps, entre la vida monòtona - 
miserable amb vigilants per tot arreu, vivint sempre 
amb el temor que a la menor cosa que fessis et 
retornarien a Espanya. Vaig intentar escapar- me per 
mar, nedant. A uns quatre quilòmetres del camp, quan 
menys ho esperava, vaig ser detingut per un grup de 
gendarmes a cavall, i una altra vegada de tornada al 


i camp (2019: 82). I 

Juan Narciso Betancort,: d'origen canari, com molts dels integrants 
de la Columna Durruti, va ser empresonat a la fortalesa de Montlluís 
i, després, al camp de concentració de Vernet. Relata Pimentel: "Com 
la resta de testimonis, recordava la neu i el fred que van passar en 
aquell prat indigne. Feia fred, la terra estava coberta de neu. La gent 
s'abraçaven entre dos o tres, tapats amb la manta i a prop del foc" 
(2019: 60). 


L'holocaust espanyol, com ha denominat el professor Paul Preston 
(2017) als fets, va comportar, a més a més de l'exili, l'assassinat de 
més de dues centes mil persones —executades extrajudicialment amb 
processos il'legals— i, aproximadament, la baixa de tres centes mil 
persones més als fronts. Així mateix, un nombre desconegut encara 
de dones, homes i nens i nenes van ser víctimes dels bombardeigs. 
Al conjunt de l'estat espanyol, més de vint-mil republicans van ser 
executats després de la victòria dels rebels feixistes. Molts altres van 
morir de fam o per malalties a les presons als camps de concentració i 
als camps de treball. 


Refugiats: una història de l'exili és, sens dubte, un llibre de capçalera 
per a totes i tots els que volem entendre la part més humana de la 
història dels exilis. Un llibre que generarà noves recerques i que, de 
ben segur, pot ser la punta de llança de publicacions successives per 
part de l'autor. 

— Marylou Courard le Galli — 
Gemma Rodríguez Rosell 


Universitat de Barcelona 


CUADRADA, Coral i GARRIGA, Montse (Coord.) (2018). El rescat de 
les cent donzelles o de Sant Esteve, Monografies de Vila-seca, núm. 
23, Publicacions URV, Secció de Lletres de l'Agrupació Cultural de 
Vila-seca: Tarragona, Vila-seca. 

El rescat de les cent donzelles o de Sant Esteve és la vint-i-tresena 
monografia de la col-lecció local de monografies de la Secció de Lletres 
de l'Agrupació Cultural de Vila-seca, que recullla síntesi del projecte La 
llegenda de les cent donzelles: etnografia, iconografia, genealogia: didàctica 
i difusió, publicat el 2018 pel servei de Publicacions de la Universitat 
Rovira i Virgili i la mateixa Secció de Lletres. En aquesta publicació 
hi participen nombrosos investigadors i investigadores, sent-ne les 
coordinadores Montse Garriga, membre de la Secció de Lletres de 
l'Agrupació Cultural de Vila-seca, i la Dra. Coral Cuadrada, professora 
titular d'història medieval de la Universitat Rovira i Virgili i directora 

de l'Arxiu dels Marquesos de Santa Maria de Barberà. És precisament 
en aquest arxiu que es va descobrir, o més ben dit, retrobar, el 
manuscrit que serà la clau d'aquest projecte: Genealogia y Descendència 
dels de la Casa y Família de Pinós. Dirigida a la Excel-lentíssima Dona Isabel 
Margarida de Íxar y de Pinós, Duquessa de Íxar y Comtessa de Belxit, escrit 
per Bernat Galceran de Pinós en el segle XVII. La llegenda de Sant 
Esteve està molt present en les comarques on s'establia la baronia 
dels Pinós, com en el cas de Vila-seca o Bagà. 


EL RESCAT DE LES CENT DONZELLES 
O DE SANT ESTEVE 


Coral Cuadrada Majó i Montserrat Garriga Pujals 
(coordinadores) 


Monografies de Vila-seca, 23 


Agrupació Cultural de Vila-seca e Publicacions URV 


L'objectiu d'aquest projecte d'investigació consisteix en estudiar i 
difondre la llegenda del rescat de les cent donzelles o de Sant Esteve 
i la seva importància en la cultura popular. També s'hi ha estudiat 
elements iconogràfics presents en el manuscrit. D'aquesta manera, 
El rescat de les cent donzelles o de Sant Esteve es pot adquirir en format 
paper, però també es pot descarregar gratuitament a la xarxa.' 


1 htip://publicacions.urv.cat/cataleg/altres-titols/4-altres-titols/ 152-el-rescat-de-les-cent-donzelles 

Per a dur a terme l'estudi i fer-ne més comprensibles els resultats, el 
llibre s'ha dividit en quatre parts: a la primera hi trobem els pròlegs i 
presentacions de Josep Poblet i Tous, alcalde de Vila-seca i president 
de la Diputació de Tarragona, de María José Figueras, rectora de la 
Universitat Rovira i Virgili, i de Coral Cuadrada i Majó, coordinadora 
del projecte, com a representants públics i acadèmics d'aquest 
estudi. També s'inclou una descripció de l'Arxiu dels Marquesos de 
Santa Maria de Barberà, juntament amb les corresponents actuacions 
de conservació-restauració, en col-laboració amb el màster de 
Conservació-Restauració de la Universitat de Texas a Austin. 


La segona part, elaborada pel Dr. Alejandro Martínez Giralt, professor 
d'història medieval de la Universitat de Girona, i Marta Alari Hidalgo, 
arxivera municipal a Vilassar de Dalt i tècnica a l'Arxiu dels Marquesos 
de Santa Maria de Barberà, presenta la transcripció del manuscrit i 
l'anàlisi de les genealogies que hi apareixen. També s'hi realitza un 
estudi de l'autor, Bernat Galceran de Pinós, i s'hi analitza el mètode 
emprat per narrar la història de la seva família. 


La tercera part, redactada per Alberto Velasco Gonzàlez, doctor en 
Història de l'art de la Universitat de Lleida i conservador del Museu 
de Lleida Comarcal i Diocesà, analitza les il-lustracions de la Veracreu 
de Bagà trobades al manuscrit, que és considerada com "uno de los 
objetos mús relevantes de la orfebrería de época romúnica conservados en 
Catalufia" (p. 395). L'objectiu d'aquest estudi consisteix en recollir les 
diferents mostres d'interès que diversos erudits del s. XVII van tenir 
sobre la Veracreu. Aquests erudits també van mostrar un cert interès 
perles inscripcions que presenta l'objecte. En aquest sentit, la inclusió 
dels dibuixos i les transcripcions de les inscripcions en el manuscrit 
de Vilassar de Dalt esdevenen un testimoni directe de la voluntat 
antiquària de Bernat Galceran de Pinós. Era la forma d'acostar-se als 
seus avantpassats a través d'una de les gestes heroiques dels orígens 
de la seva família. 


Finalment, la quarta i última part està dedicada, per una banda, a la 
llegenda, en mans de Maria Estradé Pujals i Ramó Setó Vallverdú, 
ambdós membres de la Secció de Lletres de l'Agrupació Cultural de 

Vila-seca. Per l'altra banda, tenim un estudi dels goigs de Sant Esteve, 
per Josep Urefia Llitjós, fundador i president de l'Associació Medieval 
de Bagà. Primer de tot, s'explica l'origen de la llegenda del rescat a 
través del relat de la història de Galceran de Pinós. Seguidament, es 
pot apreciar la il'lustració de la llegenda al relat del manuscrit, on 
hi podem veure tot el relat il'lustrat. Aquesta diu que Galceran de 
Pinós, fill i hereu dels barons de Pinós, va participar en les tropes que 
el comte Ramon Berenguer IV de Barcelona va enviar a la conquesta 
d'Almeria, impulsada per Alfons IV de Castella a l'any 1147. La ciutat 
fou derrotada, però Galceran i el seu acompanyant Santcerní van ser 
empresonats i traslladats a la presó de Granada. Aquests van demanar 
un gran rescat, que comportava "Cent mil dobles d'or, cent peces de 
draps de taurís, cent eugues blanques, cent vaques bragades, cent 
donzelles verges" (p. 440). Quan ja s'havien reunit tots els requisits 
i es disposaven a embarcar cap a Granada, Galceran i el seu company 
van ser miraculosament alliberats, gràcies a la intercessió de Sant 
Esteve per a Galceran i de Sant Genís per a Santcerní. Els alliberats 
es van trobar miraculosament amb la comitiva del rescat en un punt 
del camí de Tarragona a Salou, prop de Vila-seca, de manera que van 
retornar a les seves terres sense haver de pagar el rescat. Pel que fa 
a les donzelles, tant elles com les seves respectives famílies van ser 
recompensades (ESTRADÉ, SETÓ, 2018: 437- 444). Pel que fa als goigs 
de Sant Esteve, Josep Urefia els considera rellevants dins del procés de 
transmissió de la llegenda, perquè "en alguns d'ells es fa referència al 
miracle que va obrar, l'any 1152, alliberant en Galceran de Pinós de les 
masmorres dels sarrains" (p. 482). 


La participació d'un equip d'investigadors pluridisciplinaris permet 
extreure una gran quantitat d'informació del manuscrit. Així, s'han 
pogut ampliar els coneixements sobre la llegenda del rescat de les 
cent donzelles i dels fenòmens culturals que l'envolta. L'estudi 
del manuscrit crea més preguntes i més reflexions sobre la cultura 
popular de Vila-seca, però també respecte a l'art romànic, amb les 
iconografies de la Veracreu, i, finalment, aporta un coneixement 
històric sobre una de les famílies més influents de Catalunya en època 
medieval i moderna. 

Elrescat deles cent donzelles o de Sant Esteve és un bon exemple de llegenda 
amb una base històrica que va aconseguir travessar els segles. Seria 
interessant realitzar aquest tipus d'estudis en altres relats provinents 
de la cultura popular, vist que podrien aportar un coneixement històric 
i cultural que no proporcionarien altres fonts, com ara l'arqueologia o 
documents jurídics. A més, cal ressaltar l'esforç de difusió i divulgació 
de la llegenda, que podria anar més enllà, introduint-lo, per exemple, 
en plans docents escolars en l'assignatura d'història. 


